text:
Tað er fram ímóti 100 árum síðani, Jóhannes Jóhannesson, bóndin á Ytraskála, ein morgunin tíðliga fór til útróðrar sjálvur fjórði. Sama morgunin (nakað seint) fór ein toftabátur til Havnar. Hann róði suður nakað eystan fyri Flesjarnar, og hann kom tá so tætt til skálabátin, har menn sótu við snøri longur eysturi, at toftamenn kundu kenna mann-ingina á hinum bátinum.
Veðrið var gott, og toftamenninir róðu sína beinu kós til Havnar uttan at hugsa meira um skálabátin. Men tá ið teir komu longur suður, sóu teir eitt skip koma siglandi inn ímóti Eystnesi.
Eingin bátur kom heim aftur til Skála um kvøldið, og skálafólk gjørdust bangin. Morgunin eftir fóru fleiri bátar út at leita, men einki úrslit.
Í tí burturkomna bátinum var umframt Jóhannes bónda ein, sum nevndist Jógvan í Jógvansstovu í Sjóvartúni. Grundin til hesi húsini skal kunna síggjast enn niðri á bakkanum. Hvørjir hinir tveir vóru, havi eg ikki frætt.
Jóhannes átti ein son, sum æt Hans Petur; hann vaks upp úti á Regni á Toftum og bleiv bóndi á Ytraskála. Hann var pápi til Poul Johannesen, sum er á “Tjaldur” apotekinum í Havn. Einkjan eftir Jóhannes, Anna Suffía, giftist uppaftur við Pætur úr Grógv á Skála; tey fingu saman fimm børn.
Eingin ivaðist í, at skipið, toftamenn høvdu sæð hin morgun, var farið avstað við skálamonnunum. Theodor Weihe á Skála, ein í allar mátar ansmikil maður, hevur sagt mær, at hann hevur hoyrt, at Jóhannes tvær ferðir seinni skuldi vera kendur sum skipsmaður á fremmandum skipi, sum gist hevur Føroyar.
Um somu tíð sum skálabáturin hvarv, mundi ein syðrugøtubátur verið tikin. Teir vóru sunnanfyri við snøri. Mjørki var, og sum menninir sótu og fiskaðu, sóu teir skip koma tætt til teir.
Teir grunaðu ilt og tóku beinanvegin til at rógva inn ímóti Mjóvanesi. Frá skipinum bleiv ein bátur settur út; nógvir mans vóru til róðrar, og teir nærkaðust skjótt gøtubátinum.
Tá ið gøtubáturin kom inn fyri Sekkjatanga, ein kilometur innan fyri Mjóvanes, var skipsbáturin komin gøtubátinum so nær, at gøtumenn eingi onnur ráð vistu sær enn at leggja út frá landi og yvir á tað sterka suðurrákið, sum er hart og kemur nær landinum, og sum styrknar, jú nærri ein kemur Gøtuboðunum.
Nú skipsmenninir sóu hetta, hildu eisini teir frá og róðu so skjótt, at báðir bátarnir nærum í senn komu yvir á tað harða suðurrák.
Skjótt vendu gøtumenn aftur inn av rákinum við teirra lítla báti. Verri gekk skipsmonnunum at sleppa við teirra stóra báti burtur úr tí, so teir máttu fara reiðuliga langt suður eftir rákinum. Nú høvdu gøtumenn góðan fyrimun, og skipsmenninir vendu út aftur til skip teirra.
Andreas Weihe: “Søga og søgn”, 1933


c: text/html

text:
"Metalcore bólkurin hevði eina heldur óheldiga byrjan, men kom væl burtur úr tí aftur. Stutt sagt, sum ein bólkur av dreingjum, ið spæla í eini garagu." Soleiðis skrivaði eg um teir fyri viku síðani til Wacken Metal Battle. Eftir Sement, sum var í gjárakvøldið, ljóðar tó heldur øðrvísi.
Trúðfastu fjepparinir høvdu stillað seg væl til rættis fremst, klárir at headbanga. Tidal Crush trumfaðu í gjøgnum og koyrdu tað heim! Eitt tveymans-moshpit varð buldrað ígjøgnum frá byrjan til endans. Seinasti sangurin var slagarin Mr. Man, og Tidal Crush fekk alla áskoðarafjøldina at syngja við í niðurlagnum: Mr. Man so mighty and powerful! The ladies love his beard. He'll lift you with one arm, and tickle you with the other!
Tidal Crush gjørdist nummar tvey av sjey bólkum, og fekk bjóðað at spæla á G! Festivalinum í ár. Tidal Crush verður ynskt stórt til lukku við væl uppibornað sigrinum - flott, dreingir, tað er soleiðis tað skal vera!
Metalcore bólkurin, Tidal Crush, byrjaði at spæla í mai 2012, og hava teir broytt line-up nakrar ferðir síðan tá. Erland og Kim Joensen komu báðir uppí bólkin í novembur, og síðan tá hevur tað bara gingið framá hjá bólkinum. Wacken Metal Battle var sostatt fyrsta konsert teirra við nýggjari line-up.

robotstxt: allowed

filter: keep


text:
Orð: Ókendur (týskari)
Lag: Carl P.E. Bach
Týtt: Victor Danielsen
Upprunaheiti: Som kornet bøjer sig i høst
1. Sum kornið boygt mítt eyga sær,
tá vindur yvir akur fer,
boygg hvørja kenslu so í mær,
tá Andans vitjan á mær er!
2. Sum gullið inn í ovnin má,
sum hitin reinsar, skírir tað,
legg tína náðitykt meg á,
til sálin eyðmjúk er og glað!
3. Sum aldan fyri storminum
má lýðin, máttleys boyggja seg
og brýtst mót høga berginum,
so, Harri, boygg og brót tú meg!
4. Sum plantan boygd varð av tí hond,
ið hana bant og skar og ól,
meg reinsa, boygg við tíni Ond,
til alt í mær fær ljós og sól!
5. Sum fjallaáin oman fer,
ger oyðimørk til urtagarð,
so boygg meg djúpt og við mær ber
teim turru sálum boð frá tær!


text:
Bóghvítuhvalur
Bóghvítuhvalur (eisini nevndur rovhvalur, mastrarhvalur, mastrarfiskur, æðuhvalur og steyrhvalur) (frøðiheiti - Orcinus orca) er lættur at kenna á tí stóra horninum og teimum hvítu merkjunum aftanvert við hornið. Hornið á kallhvalinum er stórt (1,8 m.) og tríhyrnt, men hornið á kvennhvalinum er minni (0,9 m.) og meira árundað aftantil. Bóghvítuhvalur hevur 10-13 tenn hvørjumegin í kjaftinum. Tær eru eitt sindur bogaðar og 6-8 cm. langar. Bóghvítuhvalur er alheimsslag, sum reikar víða um í Norðurhøvum, bæði við strendurnar og pelagiskt og úr heitum sjógvi niður í arktiskan sjógv. Serliga er nógvur bóghvítuhvalur úti fyri Lofot, millum Føroya og Íslands, eisini undir Íslandi.
40 ára gamla djóravenjarin Dawn Brancheau varð 25. februar 2010 dripin av einum 30 ára gomlum bóghvítuhvali. Tilburðurin var í kendu undirhaldsparkini Sea World í Orlando, Florida. Kvinnan var júst í holtur við at greiða fólki frá undirhaldinum, tá hon var áhaldsin og datt út í hylin. Bóghvítuhvalurin kom eftir henni og dró hana til botns. Hesin bóghvítuhvalurin er umleið 30 ára gomul hon og vigar umleið 6 tons. Hon eitur Tilikum, ið merkir vinur, og hon hevur verið í Sea World seinastu átjan árini. 40 ára gamla Dawn Brancheau var ein av mest royndu starvsfólkunum og von at vera um hesar hvalir. Sea World í Florida er sera kent fyri framførslur sínar við bóghvítuhvalum, delfinum og kópum, men tað er eftir øllum at døma ikki av ongum, at bóghvítuhvalur á enskum verður nevndur killer whale.


text:
Archive for januar, 2008|Monthly archive page
Mac World 2008
Fyri uml. einum ári síðani skiftu vit bæði frá PC til Mac. Eftir 1 ár við Mac er niðurstøðan tann, at Mac er super. Vit skifta ongantíð yvir aftur til PC 🙂 So vita tit tað…
Her eru tvey klipp frá Mac World 2008.
Samandráttur av Mac World 2008 í 60 sekund.
Nú er tíð til at fáa nýggja teldu.
Noomi, Filip og Pætur
Her eru nakrar myndir, ið vit tóku av trimum systkjum áðrenn jól. Hetta var ein jólagáva til foreldrini.
1.
2. Noomi
3. Filip
4. Pætur
Myndir av Anitu
Her er ein mynd av Anitu, ið skal føða fyrsta dagin. Ynskja tit at síggja fleiri myndir, ið vit hava tikið av henni, kunnu tit fara inn á http://www.garfild.fo og trýsta á FLASH SITE. Har er ein menu, ið eitir “proofing” og har kunnu tit skriva “anita” og so skuldu myndirnar loada.
Tit eru sjálvandi vælkomin at skriva viðmerkingar til myndirnar út á Bloggin.
Tá ið Anita hevur átt, er eisini ætlanin at taka myndir av barninum : )
1.
Brúðarmyndir – Ingigerð og Tóri
Leygardagin 29/11-2007 tóku vit myndir til brúdleypið hjá Ingigerð og Tóra. Tað var ein sera vakur dagur og tey vóru ein dreymur at taka av. Vit fingu tað tíð, ið vit ynsktu okkum at taka myndirnar í og úrslitini vóru sera góð.Fleiri koma seinni, men her eru nakrar av myndunum.1.2.3.4.5.6.7.8.9.10.
2008
Hendan myndin er tikin av Martin.fo og vit hava sjálvi redigera hana.
1.
Brúdleyp – Brynhild og Eli
Leygardagin skulu vit taka brúðarmyndir fyri Brynhild og Eli.
Her eru eini boð frá brúðarparinum:
Leygardagin 05. januar 2008 giftast Brynhild Henriksen og Eli Viðbjørg.
Vígslan verður í Býráðshúsinum í Klaksvík kl. 11.00.
Opið hús verður í Børkugøtu 35 frá kl 19.00.
Øll eru vælkomin.


text:
Fólkalívsdeild
Fólkalívsdeildin hevur savn fyri yngri tíð, har ábyrgdarøkið er at savna inn, skráseta, varðveita, granska og miðla materiella mentanararv landsins frá nýggjari tíð – frá trúbótini uml. 1550 til í dag.
Í mentanarsøguligum høpi verður tíðin fram til uml. 1900 vanliga nevnd “gamla bóndasamfelagið” ella preindustriell tíð, ímeðan tíðarskeiðið eftir umleið 1880 fram til umleið 1970 vanliga verður nevnt “fiskivinnusamfelagið” ella “ídnaðaðartíð”.
Bæði hesi høvuðstíðarskeið kunnu greinast í styttri søguskeið, t.d. einahandilstíðin, slupptíðin, o.s.f


text:
Tíðindi
Frídagur, 13. februar 2018
Skúlaárið 2017/2018 eru tveir frídagar, ið skúlin hevur at ráða yvir.
Hoyvíkar skúli hevur lagt fyrra frídagin týsdagin 13. februar 2018. Hetta er týsdagurin eftir føstulávintsmánadag.
Í hesum sambandi boðar frítíðarskúlin í Hoyvík frá, at næmingar í 1. og 2. flokki kunnu koma í frítíðarskúla frá kl. 07:45 - 17:00.
Frítíðarskúlin ynskir at fáa eina afturboðan frá foreldrunum, um barn tykkara kemur í frítíðarskúla hendan dagin.
Leggjast skal afturat, at seinni frídagurin verður fríggjadagin 11. mai 2018. Hetta er fríggjadagurin eftir Kristi Himmalsferðardag.


text:
Sverri Egholm
19.03.2017 - 12:45
Ítróttur > Ítróttur > Fótbóltur
Klokkan 14 byrjar fyrsti dysturin í øðrum umfari í bestu mansdeildini í fótbólti. Fult umfar er í dag, og allir hinir dystirnir byrja klokkan 15.
Á Skála er HB á vitjan. HB kann eftir fyrsta umfar kalla seg oddalið við trimum stigum og flest málum við einum 2-0 sigri á 07 Vestur síðsta sunnudag. Skálamenn kunnu eisini vera væl nøgdir, tí teir megnaðu at fáa eitt stig heim við, tá teir vóru á vitjan hjá KÍ í einum heldur rokaligum dysti við ongum máli, fleiri gulum kortum og einum reyðum korti.
Hóast stórt trýst á mótstøðuliðið, megnaðu fuglfirðingar ikki at fáa nakað stig heim við, tá teir sunnudagin vitjaðu nýggja suðuroyarliðið við Stórá í Trongisvági. ÍF skal tí visa hvør dugur er í teimum, tá uppflytararnir úr EB/Streymi eru á vitjan. EB/Streymur hevur eitt stig á kontuni, tí óvæntað fingu teir ein 1-1 javnleik á útivølli móti NSÍ fyrsta umfar.
Hinir uppflytararnir úr Vágum spæla móti nýggja felagsliðnum úr Suðuroynni, TB/FCS/Royn ella Suðringar, sum teir verða róptir. 07 Vestur vísti serliga í seinna hálvleiki móti HB síðsta sunnudag, at teir duga eitt ella annað, og tí verður spennandi at fylgja gongdini í dag. Síðsti sunnudagur var ein sannur fagnardagur fyri Suðuroynna. Bæði vágbingar og tvøramenn stóðu saman um liðið, og tað gav úrslit. Saman við HB eru Suðringar teir einastu, sum hava fult stigatal eftir fyrsta umfar.
Í Runavík er eisini lagt upp til ein spennandi dyst, har NSÍ og Víkingur bresta saman. Hetta eru helst tveir av kandidatunum til at vinna FM-heitið í ár. Bæði liðini fingu javnleik í fyrsta umfari, og tí er svongdin helst stór eftir fullum stigatali í dag.
Tað sama kann man siga um dystin millum B36 og KÍ. Bæði fingu javnleik síðsta umfar. Teir hvítu á B36 liðnum kunnu vera nøgdir við ein javnleik móti føroyameistarunum í fjør, men KÍ hinvegin fekk javnleik móti Skála. Tað er ikki nøktandi fyri bláu bylgjuna í Klaksvík, sum í fjør kundi fegnast um løgmanssteypið og silvurheiðursmerki í landskappingini.
Dystirnir eru hesir
Skála - HB (kl. 14:00)
ÍF - EB/Streymur (kl. 15:00)
07 Vestur - Suðringar (kl. 15:00)
NSÍ - Víkingur (kl. 15:00)
B36 - KÍ (kl. 15:00)
Stigatalvan
1. HB (3 stig)
2. TB/FCS/Royn (3 stig)
3. NSÍ (1 stig)
4. EB/Streymur (1 stig)
5. Víkingur (1 stig)
6. B36 (1 stig)
7. KÍ (1 stig)
8. Skála (1 stig)
10. ÍF (0 stig)
9. 07 Vestur (0 stig)


text:
Tíðindaskriv
15.05.2018 - 23:03
Mentan > Mentan > Tónleikur
”Maria” er einfalda heitið á fløgu, ið nú á fyrsta sinni fæst til keyps í sølubúðum kring landið. Í føroyskum tónleikahøpi er talan um eina søguliga útgávu, sum í roynd og veru sá dagsins ljós í Norðuramerika..
Landið er Kanada, árið er 1973, tá nýliga gifta føroyska havnarkvinnan Maria Anderssen (í dag Maria Andreassen Hentze) – eisini kend millum manna sum Maria í Ullvøruhúsinum – fer til Kanada at heilsa upp á verfamiljuna fyri fyrstu ferð.
”Eg endaði við at syngja á einum møti í býnum Victoria í British Columbia á kanadisku vesturstrondini, har verforeldrini búðu. Ein maður, ið kallaðist Douglas Gill kom aftan á møti og spurdi, um eg hevði gjørt nógvar plátur. Tá svarið var nei, segði hann, at hetta mátti tað gerast nakað við. Tað vísti seg, at hann hevði sítt egna plátufelag og soleiðis endaði tað við, at eg nakrar fáar dagar seinni sat í einum studio í Kanada við mínum spanska kassaguitara og spældi inn mína fyrstu plátu. Kona Douglas, Margaret Gill spældi somuleiðis orgul og klaver.”
Og soleiðis gjørdist søguliga føroyska útgávan ”Maria” veruleiki. Talan er um kendar enskar sangir so sum Seek And Ye Shall Find og Day By Day, sum eru innspældir live í studio og íklæddir einfaldan búna við kassaguitara og ljósu sopranrøddini hjá Mariu. Tveir føroyskir sangir, ”Sanna ungdómsgleði” og ”Har við tínar hjartadyr”, fingu sum sagt eisini rúmd á útgávuni.
Sjálv sigur Maria, at aftan á 45 ár sum LP pláta burturav, er loksins – eftir áheitan frá fleiri – gjørt av, at geva út hesa forkunnugu útgávu sum fløgu. Talan er um tíggju enskar sangir og tveir føroyskar sangir. Plátan varð í fyrstu syftu framleidd í Kanada.
”Vit fingu eisini nakrar plátur við til Føroyar, sum blivu seldar hjá Marstein. Í 1973 var ikki so nógv av andaligum LP plátum og nógv vóru glað fyri hana her eisini”, minnist Maria A Hentze, sum í 1973 var 23 ára gomul og heilt frá barnaárum hevði sungið og spælt í samkomuhøpi í Føroyum.
”Sangur hevur havt serligan týdning í mínum lívi heilt frá barnaárum. Eg komi úr einari familju, har sangur og tónleikur fylti nógv. Omma mín, Johanna Guttesen, sum búði á Tinghúsvegnum í Havn, plagdi at syngja fyri mær, tá eg vitjaði á gátt aftan á skúlatíð. Hon sang sangir, sum vit í dag kalla ”Frem fra glemslen, ” minnist Maria.
”Eg sang somuleiðis duett við systkinabarninum Gunrið og eisini í trio høpi, men tá eg fór til Kanada, so mátti tað vera solo við guitarinum”, sigur Maria, sum eisini hevur sungið í Ebenezer kórinum í áravís.


text:
Kom tú við í fornuftigasta felag í býnum!
Her eru kjak fyri allar pengarnar, og teir eru bara 200 kr um árið. Skuldi tað hent seg, at tú ert pensjónistur, lesandi ella støk mamma, so er helvtin nokk. Limagjaldið verður flutt á konto í Bank Nordik 6460-153.255.5.
Fyri pengarnar fært tú javnan limatíðindi, nevndin arbeiðir støðugt við málum, ið eru viðkomandi fyri felagið, og ikki minst skipa vit fyri nøkrum tiltøkum fyri limir okkara hvørt ár. Tað størsta tiltakið er Kvinnudagurin, ið verður hildin hvønn 8. mars.
Vit krevja bert tvey ting av tær: 1) tú rindar títt limagjald regluliga (vit minna teg á tað) og 2) tú ert konufólk
So kom við! Tú fert neyvan at angra tað!
Føðiár verður bert brúkt til hagtøl í felagnum, og verður ikki latið øðrum.


text:
Í gjár, leygardagin 20. Mai klokkan hálvgum trý kundu eg og Pól Sundskarð, væl stuðlaðir av einari rúgvu av rennarum, renna inn á øki frammanfyri Smæruna, har sambýlið á Heygum er. Stór mannfjøld var møtt upp at taka í móti okkum, og mitt á økinum sat mamma uppsnolla klár at taka í móti okkum. Ein rørandi løtu, sum eg vónandi ongantíð fari at gloyma.
Alt byrjaði í fjør tá ið eg setti mær fyri at renna til Havnar fyri at skaffa pening til Alzheimerfelagið. Tiltakið í fjør eydnaðist avbera væl, ein fantastiskur túrur. Satt at siga stúrdi eg eitt sindur fyri at renna teinin, men við hjálp frá Pól Sundskarð, kundi eg renna inn á Vagli í Havn til eina fantastiska móttøku. Seinasta ár komu inn heilar 143.000,00 krónur.
Men eg fekk tó fleiri viðmerkingar um hví eg endiliga skuldi renna til Havnar.
Í ár havi eg so valt at enda túrin við at renna hoym aftur til Klaksvíkar. Og túrurin í ár hevur ikki verið minni fantastiskur. Í ár var eg ikki so nógv merktur av stúran um eg fór at klára túrin, tí eg nú visti hvat eg fór í holtur við, heldur var tað spenningurin um hvussu tiltakið í ár fór at eydnast.
Um eg skal lýsa túrin við einum orði so er tað FANTASTISKT. Túrurin byrjaði við at eg og Pól vórður leiddir út úr Havnini av borgarstjóranum Anniku Olsen, og í Klaksvík tá ið vit komu út úr Norðoyartunnlinum stóð stór mannfjøld við okkara egna borgarstjóra Jógvan Skorheim á odda, sum leiddu okkum trygt gjøgnum býin norður til Sambýlið á Heygum, har mamma so vøkur tók í móti mær. Eg haldi mamma nýtti løtuna í gjár. Hon strálaði.
Eg eri so glaður fyri at kunna hava verið við til at gera mun. Eg eri av hjarta so takksamur fyri allan stuðul eg havi fingið í hesum tiltakið. Takk til tykkum øll. Tit vita.
Nú eg skrivi hesar linjur er stuðulin komin uppá kr. 133.000,00 og tað er einki minni enn fantastiskt. Eg havi fingið áheitanir frá fleiri fyritøkum um at hava stuðulsmøguleikan opnað til í morgin, og tað haldi eg sjálvandi eg fari at gera.
So eg haldi eisini eg velji at bíða við at trekkja lut um vinningarnar til tá. Møguleiki er at vinna eitt par av Skechers eftir egnum ynski frá Skósøluni við Gøtugjógv og 2 ferðir 1 stk. BE koyrikort frá Koyriskúlanum hjá Hans J. Hermansen.


text:
Rúna Sivertsen kendi seg ikki føra at svara
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Rúna Sivertsen (Nýtt Sjálvstýri) svarað.
Eftir at hava hugsað meg um í nakrar dagar, eri eg komin til ta niðurstøðu, at spurningar tykkara krevja eina nógv breiðari viðgerð, enn bert nakrir krossar í einum spurnarblaði. Eg seti meg ikki føran fyri, upp á so stutta tíð, at argumentera fyri mínum svarum.
Eg kann tó viðmerkja, at vit hava fult trúar-. framsøgu-, skrivi- og talufrælsi í Føroyum, og tí kann eingin verða revsaður vegna trúgv ella meiningar. Føroyar verður stýrdar demokratiskt og tað merkir, at meirilutin ræður, eisini í spurningum sum teir, ið Gudloysi setir.
Uppá spurningin, hvørt eg hevði farið í samgongu við Miðflokkin, kann eg siga, at avgerandi fyri samgongusamstarv er altíð at náa so nógvum málum, sum til ber. So, um vit saman við Miðflokkinum kunnu náa okkara málum, er tað sjálvsagt ein møguleiki.
Vinarliga
Rúna Sivertsen
Valevni hjá Nýtt Sjálvstýri
Merki: løgtingsvalið 2015


text:
14. apríl
14. apríl er dagur 104 í árinum í gregorianska kalendaranum (dagur 105 um skotár er). 261 dagar eru eftir av árinum. Dagurin kallast eisini summarmáladagur ella á summarmála, og við hesum degi verður summarhálvárið roknað at byrja.
Hendingar[rætta | rætta wikitekst]
- 1900 - Heimssýningin letur upp í París, Fraklandi. Millum annað verður fyri fyrstu ferð víst fram: Parisarahjól, diesel motorar, telefon og rullutrappur.
- 1987 - Turkaland letur inn umsókn um upptøku í ST.
Føðingar[rætta | rætta wikitekst]
- 1934 - Loretta Lynn, amerikanskur country-sangari


text:
Hetta er eitt meistaraverk!
Ein fantastisk útgáva. Líka síðan Gaman og Álvara kom út í 1988 havi eg bíða eftir hesari útgávuni. Eg skal ikki siga, nakað ringt um Bukett, Från Læddikken, ella maxisingluna, sum kom út í vár. Men tær verða ikki taldar millum størstu mentunarligu dýrgripir, sum Føroyar hevur framalt, men tað ger hendan.
Eg havi hug, at siga, at hendan fløgan er uppaftur betur enn Gaman og Álvara, Lutvís tí Hanus syngur somikið væl, men eisini tí framleiðslan er so øgiliga góð.
Væl spæld, væl arrangera, væl upptikin og væl ljóðblanda og alt fullkomiliga trúfast móti Hanusi, soleiðis sum vit kenna hann, tá hann er best.
Eg bleiv so glaður, tá eg sá, at Hørpuspælarin var tittullagið á hesari fløguni. Tann yrkingin er í mínari metan sjálvt høvuðsverkið í skaldskapinum hjá Poul F, so hvat er meira hóskandi á einari fløgu, ið væl kann gerast høvuðsverkið í tónleikinum hjá Hanusi.
Eg haldi, at Hanus fær tað besta fram í Poul F., tí tá man lesur yrkingasøvnini hjá honum, so er hann ikki líka sjarmerandi, sum tá Hanus framførir hann.
Skaldagávurnar hevur hann betur enn teir flestu, men hann er samstundis í støðum rasistiskur, øgiliga høgravendur politiskt, beinleiðis ófantaligur og óndur. Hann hevði ikki altíð tað fittasta lívssýni, men hetta varnast man ikki, tá Hanus syngur hann. Lutvís tí, at Hanus velur tær yrkingar sum hann ger. Men bert lutvíst tí t.d. “Ei svarar úr loyndardýpi”. Yrkingin virkar ikki serliga annstyggilig á fløguni. Eg sá, at ummælaran í Dimmu segði, at yrkingin er samfelagsrevsandi. Tað vitnar um manglandi kunnleika til Poul F. Yrkingin er í mínari metan slettis ikki meint samfelagsrevsandi. Hatta er meira ein staðfesting hjá Poul F. av hvussu hann kennur tað, og hvat hann heldur.
Í samrøðu við meg afturi í 1993, tá fortaldi Hanus, at hann hataði plátir, tí tær eru deyð ting. Hann greiddi mær frá, at tónleikur skal berast út av fólki til folks og ikki av deyðum tólum. Eg helt tá, at tað var eitt nokkso áhugavert sjónarmið hjá einum manni, sum við Ommu Ludvík hevði havt eitt tað størsta hittið seinastu 10 árini, umframt eina aðra landaplágu við 18, og sum síðan hevði givið út eina plátu, sum seldi yvir 3.000 eintøk.
Men hann greiddi mær frá, at fólk høvdu plága hann í áravís at geva fløgu út, og at hann var farin í gongd fleiri ferðir, men at tað datt niðurfyri aftur. Men eftir sum Poul F. fylti 90, og hann hevði rættiliga nógvar løg, sum vóru gjørd til yrkingar hjá honum, hevði hann gjøgnumført hetta.
Hanus er øgiliga pertentligur, tá tað kemur til ljóð, eg havi onkuntíð spælt har sum hann hevur spælt, og ljóðroyndirnar hjá honum hava tikið øgiliga langa tíð. “Gaman og álvara” bleiv ljóðbalnda tvær ferðir, báðu ferð í dýrum studioum í Danmark. So tað er ordiliga gleðiligt, at hann hesaferð er sloppin at arbeiða saman við teimum bestu fólkunum vit hava í Føroyum.
Eydnulandið – Millum Heims og Heljar:
Langtanin eftir Himmalinum, ið ikki er til, statement, byrjan.
Yrkjarin Poul F., ið á ein ótrúliga vakran máta lýsir langtanina eftir himmalinum, kundi verið ein sálmur, men so er endin bara ordiliga speiskur. Fangar yrkjaran væl, tí hann nemmiliga meistrar tað vakra so væl, og samstundis kann vera so fanansaktigur. Ótrúliga gott, eg síggi næstan eina møtifjøld fyri mær, sum situr og lýður á við gleði, og so bara fær ein frammaná – BANG!. Tónleikurin byggir bara stemming, feitt kór liggur undir, og minimalistiskt spælt. Av meistarligum tónleikarum og sungið so vakurt og inniligt av Hanus, og tá poeingið er sagt, so steðgar sangurin, fantastiskt.
Hjartanskæri dýrdarskattur:
Kærleiksyrking, hálverotisk, hetta er ein styrki hjá Poul F. Tað er vakurt og onkuntíð hálvfúlt, men enn vakurt. Lagið er eitt sindur lívligt, og hevur meira erotikkin enn romantikkin yvir sær
Grønlandsfararin og gentan – Lívsins Kvæði:
Ótrúlig sorgblídni í teksti og lagi og sangi. Eitt av teimum løgunum, ið beinanvegin fangaði, teksturin er so sentralur. Poul F. var ein ótrúliga fólksligur yrkjari, skrivar til vanliga fólki, og vanliga fólki tá, var sjómaðurin. Hetta er ein ordiliga kend støða. Poul F. sigldi sjálvur, tá hann var heilt ungur, so hann kennur tað, at skula fara avstað.
Ei svarar úr loyndardýpi – Millum Heims og Heljar
Her er tann politiski og rái Poul F. tann sami, sum vit kenna úr deyða Magnusar Heinasonar, feelið í lagnum minnir ikki sørt um Deyða Magnusar Heinasonar. Eg haldi Magnus Johannesen og Andras Olsen skapa ein ræðuliga feitan stemming her.
Kom Høvdingi frá Golgata
Rátt og vilt, og rokkut, aftur er andsøgnin í frelsandi og myrðandi harranum í yrkingini. Sum so bara orðini hjá einum dómadagsprætikanti, men í hesum forminum verða tey løgd nakin. Eg haldi, at tey villu løgini á hesari útgávuni riggað betur enn tey villu á Gaman og Álvara, tað er orsaka av teimum góðu tónleikarunum,
Kvirra – Lívsins Kvæði
Eitt slag av millumstykki, næstan tosar við tóna, yvir tónar, tað var eisini tílíkt á Gaman og Álvara, og tað samlar eitt sindur.
Karina – Millum Heims og Heljar (týðing úr svenskum)
Øgiliga gott lag, klassiskt Hanus lag, pent og inniligt og vøkur sorgblíð orð hjá Poul F. Vakri Poul F. og fangandi lag. Tónleikurin og kórið stiðja væl uppundir. Aftur púra diskret stemningsskapandi kór. Sum er 100% trúðfast móti Hanusi.
Sævarmoy – Millum Heims og Heljar (týðing úr finskum)
Hetta er eitt ótrúliga vakurt lag, Hanus syngur við so lágum tempo, og vakurt, at eg næstan ikki kann trúgva tí:
Spæl brot: 1. Vers + kór
Og so kemur kórið inn, hetta er so vakurt, og sorgblítt. Inniligt kærleiksyrking til føroyska málið.
Til mitt eftir lívslangara leitan nýfunna dreymafljóð – Ramar Risti Hann Rúnirnar
Hetta er fyrsta yrkingin hjá Poul F. sum Hanus fekk fatur á, og hann gjørdi tá lag til hana. Um tað er hetta lagið ella ikki veit eg ikki. Men hetta er tað, sum byrjaði øllum Poul F. sambandinum hjá Hanusi, so tað er deiligt, at tað eisini sleppur við.
Nokkso alternativ version, her brýtur tað eitt sindur frá Hanusi, og blívur eitt sindur veitslukent, eitt sindur Budam og Teitur, ella sirkus yvir tí. Men tað gevur fløguni eina aðra dimension. Hetta eru nokk millum tey kendastu orðini hjá Poul F., so tað ger einki um tónleikurin fær størri pláss her, og tað ger einki um Hanus mumlar eitt sindur, tí vit vita hvat hann syngur.
Spæl brot 2.20 – 2.57
Hørpuspælarin – Lívsins Kvæði
Hetta er sjálvur hornasteinurin í øllum skaldskapinum hjá Poul F., hetta er ein ófatilig lýsing av tí, at vera skald. Eg føli hvørt orð fara út í hvønn krók í kroppinum, tá eg hoyri hetta. Hanus og Poul F. ganga upp í eina hægri eind.
Spæl brot 1.33-2.14
Eg leiki á hjartastreingjum
Sálmar, sum eitrandi spott…
Tónleikurin er eisini ótrúligur her. Aftur her verður tann neyðuga virðingin givin til orðini, undirspælið er minimalistiskt, men eisini varierandi til røddina hjá Hanusi og innihaldið í lagnum, tað saman við áhugaverdu søguni, ið teksturin sigur, ger hetta ordiliga langa lag áhugavert.
Eg tosaði við framleiðarar Mikael Blak um hetta lagið, tí tað er so væl eydnað, at tað skarðar framúr. Hann segði, at teir høvdu havt torført við at fáa lagið at rigga ordiligt, og noyddust at spæla tað inn live úr enda í annan, og tað er ikki bara bara, tí har eru 11 vers, og lagið er 8 ½ minutt, so tað krevur sínar tónleikarar, at gera tað somikið gott.
Góða ongantíð fer tú úr huga – Lívsins Kvæði:
Hetta er eitt ófatiliga vakurt lag. Kærleiksyrkjarin Poul F. Sungið so vakurt og inniligt av Hanusi. Yrkingin er skriva av einum gomlum Poul F., ið sær lívsins vetur koma nærri, og fyrireikar seg til tað. Hetta er ordiliga vøkur orð, sum eru uppi ímóti teimum vakrastu yrkingunum hjá Poul F., sum t.d. “á kundi á tíðarhavi” eisini er.


text:
Tel. +298 239690
SKURAKLETTUR til sølu, mál 583
Prísuppskot kr. 490.000,00 | Útróðrarbátur
Upplýsingar um bátin
Væl royndur og í sera góðum standi. Er klárur til fiskiskap: línu og snellu. Hevur kúlustevni og slengrikjølar.
Báturin er í sera góðum standi. Væl røktur.
Verur seldur í tí standi hann er í.
Longur niðri á síðuni er yvirlit yvir útgerðina sum báturin hevur.
Smálutir í lýsingini tykjast rættir, men full vissa kann ikki veitast fyri teimum.
Prísuppskot
kr. 490.000,00
Størsta longd (LOA)
10,79m
Bátasmiður
Svenor Industri & Skipsservice, Norra
Hentleikar, sum báturin hevur
Motorur
Slag av motori:
Nanni Diesel
Trygdarútgerð
Annað:
Má gjøgnumgangast.
Fiskitól- og reiðskapur
Annað:
6 kør í last og 12 kør á dekki. Hevur eisini línu.
Hevur hesin bátur tín áhuga?
Gev eitt boð
Fyri at geva eitt boð, skalt tú útfylla eitt oyðublað, og senda tað aftur til okkum. Heinta oyðublaðið niðanfyri.
Heinta
Ókeypis ráðgeving
Vit ráðgeva og vegleiða í sambandi við sølu av fastogn, og hjálpa til, at virðismeta ognina.
Tá heitt verður á okkum hjálpa vit fegin, og tað kostar einki at tosa við okkum.
Lánroknari í samstarvi við Norðoya Sparikassa
Roknari mentur av Beak sp/f í samstarvi við Norðoya Sparikassa
Úrslit
kr. -,-*
At gjalda um mðn.
Norðoya Sparikassi tel. 475 000
*Útrokningin er einans vegleiðandi og gevur tær eina ábending um, hvat mánaðarliga gjaldið verður. Eitt nú er hædd ikki tikin fyri avgreiðslugjaldi, stovningarprovisión, tinglýsing og øðrum kostnaðum.
Vís áhuga
Fyll út oyðublaðið, fyri at fáa meiri kunning og tilfar um ognina.
Hava tygum fleiri spurningar, ert tú vælkomin at ringja til Meklaran á tlf. +298 239690


text:
Um okkum
Klaksvíkar kommuna
Klaksvíkar kommuna varð sett á stovn í 1908, og síðani tá hevur bygdin ment seg til at verða miðdepil í Norðoyggjum og størsti fiskivinnubýur í landinum. Men søgan hjá bygdini gongur nógv longur aftur í tíðina. Brot úr eldru søgu Klaksvíkar eftir Hans Andrias Sølvará, søgufrøðing, kann lesast her.
Í dag fevnir Klaksvíkar kommuna eisini um aðrar bygdir í Norðoyggjum, umframt at kommunan samstarvar við hinar kommunurnar í Norðoyggjum um fleiri málsøki.
Í vinstra bredda kanst tú kunna teg nærri um bygnaðin og starvsfólkini í kommunufyrisitingini, umframt um bygdirnar í kommununi og vinarbýir okkara.


text:
B.Sc. í sjúkrarøktarfrøði
Bachelor of Science in Nursing
- Lestrartíðin er 4 ár og telur 240 ECTS
- Lokin útbúgving gevur rætt til heitið Bachelor of Science, stytt B.Sc.
- Útbúgvingin er staðsett á Sjúkrarøktarfrøðideildini í Jónas Broncks gøtu 25, Tórshavn
- Sjúkrarøktarfrøðideildin verður eisini rópt SFD
- 30 lesandi verða tikin inn á útbúgvingina um árið
- Lestrargjald:
- Fulltíðarlestur: Ókeypis fyri borgarar í danska ríkinum o.ø. Norðurlondum
- Stakgreinir: 200 DKK/ECTS
- Til ber at søkja um upptøku elektroniskt. Umsóknarbløð og leiðbeining eru at finna HER
- Umsóknarfreistir eru at finna HER
Endamál
Endamálið við útbúgvingini er at geva lesandi førleika til eftir lokna útbúgving at kunna virka sjálvstøðugt sum sjúkrarøktarfrøðingur og vera við í fakligum og tvørfakligum samarbeiði.
Skipan av útbúgvingini
Útbúgvingin til sjúkrarøktarfrøðing tekur 4 ár.
Útbúgvingin fatar um ástøðiliga undirvísing á Setrinum samanlagt í 2 ½ ár, og kliniska undirvísing samanlagt í 1 ½ ár, á ymiskum deildum á sjúkrahúsum, ellis- og røktarheimum, viðgerðar og fyribyrgingarstovnum, í heimatænastuni og øðrum stovnum undir almannaverkinum kring landið og í venjingarstovu á Setrinum.
Útbúgvingin endar við eini B.Sc.-ritgerð.
Útbúgvingin er skipað í 16 eindir. Eind 1 – 14 eru 15 ECTS. Eind 15 er 10 ECTS og Eind 16 er 20 ECTS.
Lestrarárið byrjar í viku 34 og endar í viku 25. Summarfrí er í juli og august. Broytingar kunnu koma fyri orsakað av fastløgdum feriudøgum. Lesandi verða kunnað, áðrenn lestrarárið byrjar.
1 vika er 1,5 ECTS. Arbeiðsbyrðan hjá lesandi er roknað at vera í minsta lagi 40 tímar um vikuna.
Bygnaður
Innihald
Útbúgvingin skal, í samsvari við ta samfelagsligu, vísindaligu og tøkniligu menningina og tørvin á sjúkrarøkt, geva teimum lesandi førleika í ástøðiligum og kliniskum sjúkrarøktarkunnleika.
Próvtøkur
Hvør eind endar við próvtøku.
Metingarhættir: Skrivligar próvtøkur, skrivligar próvtøkur við munnligari próvhoyring/framløgu, skrivligar próvtøkur við praktiska útinnan og munnligari próvhoyring.
Kliniskir førleikar verða mettir við støðumeti.
Útbúgvingin endar við skrivligari bachelor ritgerð.
Upptøkutreytir
Treyt fyri upptøku er bókligt (t.e. gymnasialt) miðnámsskúlaprógv við nóg góðum miðalpróvtali.
Miðnámsskúlaprógv er altíð eitt krav, men er miðalpróvtalið ikki nóg høgt, ber til at søkja eftir kvotu 2, har aðrar fortreytir við javnsettum kunnleikastøði kunnu góðtakast eftir nærri meting.
Tey, sum søkja inn at lesa sjúkrarøktarfrøði, skulu hava fyrstuhjálparprógv. Er prógvið eldri enn 3 ár í september 2016, skal skeiðið takast umaftur.
Sjúkrarøktarfrøðideildin skipar fyri skeiði í fyrstuhjálp, áðrenn skúlaárið byrjar. Lesandi rinda skeiðskostnað.
Framtíðarmøguleikar
Við útbúgvingini sum sjúkrarøktarfrøðingur fært tú førleika til at røkta sjúk fólk í øllum aldri og lívsstøðum. Tú fært eisini førleika at fyribyrgja sjúku og fremja heilsu.
Útbúgvingin gevur eisini aðrar førleikar, eitt nú til víðari lestur, ið m.a. gevur førleikar til hægri undirvísingar- ella granskingarstørv.
Við útbúgving frá Sjúkrarøktarfrøðideildini ert tú væl ílatin til arbeiðsmarknaðin.
Framhaldandi útbúgving
B.Sc.-lesturin til sjúkrarøktarfrøðing gevur atgongd til master- og kandidatútbúgvingar innan bæði sjúkrarøktarfrøði og onnur øki.
Tó eru tað altíð tey viðkomandi universitetini, sum søkt verður inn á, sum seta støðið fyri upptøkukrøvini.
Umsóknarblað og umsóknarfreistir
Til ber at søkja um upptøku elektroniskt. Tú finnur umsóknarbløðini HER.
Sí vinaliga umsóknarfreistirnar HER.
Á síðuni eru eisini lagdar leiðbeiningar til umsóknarbløðini. Les leiðbeiningina væl, áðrenn tú fyllir umsóknarblaðið út.
Nærri kunning
Nærri kunning fæst við at venda tær til lestrarvegleiðingina: johildd(at)setur.fo
ella við at venda tær til Annemi Joensen, útbúgvingarleiðara: annemij(at)setur.fo


text:
Fyrstu prógvini handað frítíðarsiglarum
Fyrstu prógvini handað frítíðarsiglarum
22 næmingar, ið hava luttikið í nýggju útbúgvingini "Dugnarskaparroynd fyri frítíðarsiglarar", sum Tórshavnar Kvøldskúli skipar fyri, fingu prógv handað hósdagin 29.mai.
Hetta er nýggj útbúgving, ið m.a. hevur til endamáls at bøta um trygdina á sjónum umframt at tryggja frítíðarsiglarum sum fara uttanlands eitt prógv, sum kann nýtast har.
Prógvið fevnir um 6 lærugreinir: Siglingarlæra( herundir streymlæra); Veðurlæra og trygd; havumhvørvi; Sjómansskpur; sjóreglur; Tól -GPS, radari o.a.
Í sambandi við útbúgvingina hava næmingarnir verið á trygdarskeiði.
Prógvið gevur rætt til at føra bátar og skip upp til 20 tons.
Útbúgvingin er komin í lag við góðum samstarvi millum Kvøldskúlan, Vinnuháskúlan og Mentamálaráðið.


text:
Dystarfrásøgn: B68 útslitnir
Í dag er kappingini um Løgmanssteypið á skránni, har B68 hevði vitjan av HB á Svangaskarði. Hóast regn vóru góð fótbóltslíkindir, og fitt av fólki eisini, tá dómarin Aron Sofus Vest bríkslaði dystin í gongd. Ein kann ímynda sær, at oddadysturin leygardagin ímóti KÍ hevur nógv at siga fyri B68, tí liðið hjá B68 var munandi broytt frá teimum seinastu dystunum. Jann Ingi Petersen, Johnleif Højgaard og Albert Róin Johannesen eru allir skaddir og vóru tí ikki við í dag, og tað vóru Niklas Joensen og Esmar Clementsen heldur ikki. Svein Justinussen og Pedro Tarancon Anton sótu hinvegin á bonkinum. Ístaðin vóru fleiri ungir við frá byrjan, og tað sama var Ovi Brim og Jóhannus Mikkelsen, sum hevur sín fótbóltsuppvøkstur á Skála, men sum nú er búsitandi á Toftum.
Lat tað bara verða sagt beinanvegin at HB vann ein greiðan 4-0 sigur, men hóast tað, stríddust B68 leikararnir væl allan dystin. B68 fekk annars ein góðan málkjans beinanvegin, tá Otto Reinert Petersen koma at standa væl fyri, men HB verjan fekk bóltin burtur í seinastu løtu. HB setti seg á dystin og trýsti B68 langt aftur, men hóast tað, stóðu B68 leikararnir væl á vøllinum og vardu væl fyri. B68 hinvegin royndi seg uppá snarálop, og viðhvørt var líka við at okkurt kundi spyrjast burturúr, umframt at B68 eisini kom fram til nøkur hornaspørk.
Tað vóru leiktir 32 minuttir tá HB fekk hol á, og tað hendi eftir at B68 hevði verið í álopi, og so gekk skjótt hinvegin, har Adrian Justinussen skoraði. Gongdin var hin sama, men stutt fyri hálvleik fekk HB tvey mál afturat, so at støðan varð 3-0 til HB í hálvleikinum. Fyrst var tað sami Adrian, sum skoraði til 2-0, og síðannMagnus Egilsson, ið skoraði til 3-0 við góðum og hørðum langskoti eftir jørð. Seinni hálvleikur var allur sum hann var, eitt langt álop á B68 málið. HB hevði eisini fitt av málkjansum, men illa gekst at raka málið, umframt at verjan og málverjin hjá B68 stríddust væl fyri hvørjum bólti. Stutt fyri leiklok gekk ikki meir hjá B68, har John Fredriksen skoraði til endaliga úrslitið 4-0 til HB.
Uttan iva ein greiður og fult uppiborin sigur til HB, men kortini nógv rós til B68 leikararnar fyri teirra stríðsvilja. B68 leikar aftur leygardagin, tá oddaliðið KÍ tekur ímóti í Klaksvík.
Hagtøl frá dystinum kunnu síggjast við at klikka á slóðina niðanfyri
http://www.faroesoccer.com/match.php?matchID=18725&pid=52
Koyr á B68


text:
Hans Jacob Joensen (síða 77, 114, 246, 292, 295, 297, 299) 45 ár, kona hansara Dorthea Eidesgaard (síða 77) 29 ár. Børn teirra: Joen Joensen 8 ár. Hans Joensen 6 ár. Ellen Dorthea Joensen 4 ár. Ellen Susanne Elisabett Joensen 2 ár. Vermóðir hansara Maren Susanne Hansdatter 56 ár skúlalæraraeinkja, Augusteinus Joensen 38 ár einkjumaður húskallur úr Trongisvági. Nicolai Zacarias Joensen húskallur úr Kollafirði 18 ár. Anna Joensdatter 49 ár systir til húsfaðirin, Hans Jákup Joensen var i 1846-47 við til at keypa "Neptunus" (Eiðisjagtina). Tá teir høvdu selt jaktina fór Hans Jákup út at sigla. Heimafturkomin bygdi hann u.l.1860-61 hesi eftir tátíðarmeti stóru timburhús við útbygningum og skifersteinstaki og hjallara undir, har var eisini urtagarður við trævøkstri eystanfyri og vestanfyri. Hans Jákup byrjaði fyrst í 1870unum handilsvirksemi á Eiði. Sonur hansara Hans Joensen (Hanus í Pállsstovu) tók við eftir hann. Fyrst í 1950unum tók sonur Hanusar Óli Joensen húsini niður og bygdi nýggj uppaftur. Viðtað at Jógvan Michelsen faðir Hans Jákups 22-04-1857 fekk handilsloyvi kunnu vit siga, at teir vóru allir handilsmenn í 4 ættarlið og høvdu handils og fiskahús úti í Garði og á Stallinum, tað verður umrøtt undir, "B Pakkhús hjá H. J. Joensen".
Jens Jørgen Kruse (síða 68, 84, 113, 246, 248, 253, 286, 291-293, 309, 334) 32 ár keypmaður, f. í Poulsskers Sogn Bornholms Amt. Kona hansara Caroline Amalie (síða 7) 25 ár, f. í Kristianshavn Kjøbenhavns Amt. Børn teirra: Christian Carl Andreas Kruse 7 ár, f. í Tórshavn. Ellen Margrethe Kirstine Kruse 5 ár, f. í Tórshavn. Johannes Andreas Kruse 2 ár. Anne Margrethe Kibenic 51 ár skiparaeinkja, vermóðir húsbóndans, f. í Fredrikstad Slesvigs Amt. Johanne Knudsen 29 ár húshjálp úr Funningi. Søgn er, at gamli Grækaris bygdi hesi timburhús sum eisini høvdu hjallara undir við básum til fleiri neyt. Tá C. F. Simsens handil u.l. 1862 keypti Látrahandilin keyptu teir eisini hesi húsini til stjóraíbúð. Fyrsti handilsstjórin "Faktor" var F. R. Wendel ættaður frá Holtenau í suður Slesvig, hann var her til Jens Jørgen Kruse 01-01-1867 loysti hann av. Wendel keypti sær skip og settist seinri í Ìslandi. Jens Jørgen sum í nøkur ár hevði siglt sum stýrimaður og skipari á vøruflutningsskipum til Føroyar settist her á Eiði og var verandi her til hann doyði í 1912. Kona hansara Caroline Amalie var dóttir Christian Jens Andreasn ættaður av Rømø sum eisini sigldi sum skipari uppá Føroyar og í 1848 settist við húski sínum í Tórshavn og bygdi sær hús úti í Álakeri uttanfyri Rættará. Chr. Jens førdi jagtini "Fortunen" hjá einahandlinum til einahandilin í 1856 var avtikin. Hann keyðti tá saman við M.C. Restorff og Johan Mortensen "Fortunen" sum lastaði 19½ Com. lester. Á heimferð úr Hetlandi komu teir dýrabiðjudag 30 apríl 1858 í ódnarveður og gingu burtur. Í 1874 vóru Krusahúsini umbygd og útbygningur bygdur eystureftir. Omanfyri og eystanfyri húsini var steinsett tún og garður laðaður um. Omanfyri húsini var eitt nátthús og ein royktunna sum sild og kjøt varð roykt í.Hesi hús stóðu uppi til Theodor Kruse í 1932 tók tey niður og bygdi nýggj hús uppaftur.
(tíverri eru Látrahúsini ikki við á myndini men eru til høgru tætt omanfyri gamla Kirkjugarð). Samuel Johannesen 64 ár kongs og óðalsbóndi ættaður úr Funningi. Kona hansara: Anne Sophie Poulsdatter 56 ár. Børn teirra: Poul Samuelsen 36 ár. Joen Peter Samuelsen 22 ár skósmiður. Marius Samuelsen 15 ár. Joen Christoffersen 71 ár einkjumaður úr Tórshavn. Alexandre Olsen 5 ár fosturdóttir. Elsebeth Joen Petersen 8 ár fosturdóttir úr Funningi. Anna Elisabeth Olesdatter 42 ár húshjálp. Elsebeth Malene Ellingsgaard 27 ár húshjálp. Margrethe Micalsdatter 52 ár ættfólk úr Leynum. Elsebeth Eriksdatter 40 ár húshjálp úr Haraldsundi. Elsebeth Malene Ellingsgaard 14 ár húshjálp. Poul Durhuus 33 ár húskallur. Poul Poulsen 25 ár húskallur. Hans Dionesen 69 ár húskallur. Poul Poulsen 65 ár einkimaður húskallur. David Hansen 82 ár ognarleysur. Joen Poulsen 16 ár húskallur úr Svínáum. Joen Christiansen (Havnar Jógvan) 21 ár krambakallur í Krusahandlinum ættaður úr Tórshavn. Tveir synir av Látrinum fóru uttanlands, Jóhannes settist í Toronto í Kanada og Hans Petur í Dursana Sunderland í Onglandi. Søgan um Látrahúsini er í stuttum henda: Í 1818 keypir Látrabóndin Pól Joensen Reynagarð í Havn, av einum parti av Reynagarði sum Pól førir norður til Eiðis byggjir hann sær eini hús sum helst tá fáa navnið á Látrinum. Ikki er okkum heilt greitt, um Pól bóndi tók nakað av húsinum hjá fostirfaðir sínum Magnusar Hanusi niður men har var Látrafjósið og Gamlakamar. Har uppi eystanfyri hesi hús vóru so hesi tiltiknu hús uppafturbygd. Í 1845-48 byggjir Pól eini tvíhæddaði og tvílaðaði hús 14 x 11 al. Hæddin var 16½ al. Hesi hús sum helst ongantíð vóru ligutbygd vóru kallaði "Múrurin". Svigarsonur hansara Sámal Johannesen úr Funningi bygdi í 1859 eini handilshús niðri á Hamrinum, og hevur helst samstundis bygt ella umbygt núverandi Látrahús. Í 1873 festir sonur hansara Pól Samuelsen kongsmørkina, tá hann doyði í 1884 tók sonur hansara Sámal Samuelsen við festinum. Til bóndahúsini á Látrinum lógu ein mongd av úthúsum, sum fjós og hjallar og gróthús til hoyggj og torv, har var smiðja til jarnsmíð, sornhús og vatnmylla og neyst til bátar. í 1889 keypa Súsanna og Sigmund Poulsen eystasta húsapartin sum kallast á "Lofti". Látrahúsini eru umvald og standa nú sum eitt forminni og fornminnissavn.
Hans Hansen 80 ár einkjumaður og óðalsmaður. Dóttir hansara, Anna Cathrine 46 ár ógift. Hans Dorius Poulsen 13 ár fostursonur. Dorthea Joensen 24 ár ættfólk. Hans Dorius sonur Havnar Pól og Katrinu Mariu úr Pállshúsi var verðandi í Pállshúsi eftir at móðir hansara er deyð og faðir hansara Havnar Pól var uppaftur giftur. Hans Dorius giftist inn og bygdi upp í húsini. Sonur hansara Jóhan í Pállshúsi og Jacobina ættað av Loftið tóku upp húsbúnaðin. Mittskeiðis í 1950unum tók Pól elsti sonur teirra húsini niður og bygdi nýggj hús uppaftur .
Heimara Búrstova (í gomlum skiftum stendur Búarstova). Hans Jacobsen 47 ár húsfaðir. Elisabeth Eidesgaard 33 ár kona hansara í næstu giftu. Jacobina Maria Hansen 26 ár dóttir hansara. Cornelius Hansen 23 ár sonur hansara. Marius Hansen 8 ár sonur teirra. Marin Hansen 5 ár dóttir teirra. Hansine Jacobine Hansen 3 ár dóttir teirra. Maren Elisabeth Hansen undir 1 ár dóttir teirra. Hans Jacoben (Hanus í Búrstovu) var ættaður úr Lítlustovu hann doyði 11-11-1887. Tá hóttafall kom á Lítlustovuhúsini sum vóru sambygd við Britustovu og Búarstovuhúsini og Andrasstovurnar fluttu tey seinastu úr Lítlustovu út higar í heimaru Búarstovu at búgva. Í 1890 eru Marius Hansen 27 ár húsfaðir og Súsanna Maria f. Andreasen 31 ár húsmóðir og kona hansara úr Haldarsvík. Hansine Elisabeth Hansen undir 1 ár. Elisabeth Eidesgaard 51 ár móðir hansara. Jákup Andreas Hansen 16 ár sonur hennara. Í 1950unum tá Jógvan í Andrasstuvu og sonur hansara Pól fóru undir at byggja sær nýggj hús, var gamla Andrasstova og Búarstovulonin sum tá stóð fólkatóm komnar á fallandi fót. Teir tóku tá bæði húsini niður og bygdu nýggj hús uppaftur. Skilliga sást, at har vóru gamlar toftir undir.
Poul Hansen 61 ár fiskimaður. Kona hansara Susanne Cathrine Pedersdatter 55 ár úr Haldarsvík. Børn teirra: Hans Peter Poulsen 32 ár. Sunneva Poulsen 26 ár. Maren Malene Poulsen 24 ár. Pouline Poulsen 2 ár (dóttir til Sunnevu). Anne Sophie Johannesdatter 82 ár einkja, móðir húsbóndan ættað úr Hvalvík. Um Bóndastovuhúsini sum stóðu oman og niðan millum Húsini hjá Kjúrtini (Poysuna) og Pállshús er at siga, at tey fyrst í hesi øld vóru í vánaligum standi. Tá Aggusteinis og Suffía vóru farin úr gomlu Pállsstovu foru Sunnuva og Poulina og Karl Sofus oman har at búgva. Fyrst í tjúgunum vóru Bóndastovuhúsini niðurtikin. Tá Jógvan Eidesgaard, Jógvan hjá Fredrikki og kona hansara Suðuroyar Maria miðskeiðis í tjúgunum við húski teirra fluttu suður til Froðba keypti Karl hús teirra. Karl flutti tá við móðir og ommu síni út hagar á Hundaflótt at búgva. Tá Karl 25-01-1976 var borin út flutti Karolina kona hansara suðuraftur til ættfólk síni í Sumba. Kommunan keypti tá húsini sum fyri vegagerð stóðu heldur tvørliga fyri til niðurrívingar ella futnings, tey vóru tá keypt og flutt heilt norður til Kunoyar.
Joen Durhuus eldri 63 ár einkimaður, bátasmiður. Sonur hansara Joen Durhuus yngri 38 ár fiskimaður. Elsebeth Marie Joensdatter 69 ár húshaldirska ættað av Skála. Eldri Jógvan í Durhúsi var í 1879 borin út frá dótrini Elsu Poulinu í Fjósinum. Tá eru nýggj fólk komin í Durhús, Óli Ellingsgaard (Óli í Køkinum) og Durita sum vóru inngift uppi í Løðuni fluttu inn í Durhús at búgva. Óli var jarnsmiður og smíðaðii í smiðuni niðri í Garði. Efir at tey fluttu út haðani hava ymisk húskir haft tilhald í Durhúsi. Um leið 1952 vóru Durhúsini niðurtikin. Í 1976 tá farið varð undir at breiðka vegin oman til fjørðuna var grivið inná gomlu Durhústoftirnar, tá komu gamlar búsetingarfláir undan. Fólk frá Fornminnissavninum vóru tá boðsend og rannsøkn av økinum varð sett í verk. Undir grundfláini á Durhúsi vóru tá funnar tvær gamlar bústaðarfláir ein frá miðøld og ein frá víkingatíðini frá u.l. ár 900-1000 og 1200. Har vóru eisini ein mongd av forngripum funnir. Hetta prógvaði at Eiðis bygd sum hildi hevur verið var ein landnámsbygd. Søguligar keldur siga eisini frá Durhúsbóndum, sosum um hendingina tá Durhúsbóndin við bátsmanning síni í lágættarstormi ikki vann heim um Torvanes men útlúgvaðir máttu teir í Durhúsbátinum drivu aftur til havs. Um hesa hending skrivar Jakob Jakobsen í bókini "Sagnir og ævintýr" "Húsarænarnir ella Húsamannahatturin" m.a. "Eina aðru ferð, tá íð teir vóru farnir til útróðrar funnu teir úti á havinum ein bát flótandi við einum manni í. Tað var ein útróðrarbátur av Eiði. Tað hevði verið stormur av landsynningi; eiðismenn høvdu vunni heim undir Torvanes (vestanfyri húsini á Eiði), men vóru riknir aftur til havs. Teir vóru tá møddir og illa heitnir, neyðarmennirnir. Um náttina blíðkaði móti degi, men so brast óveðrið á aftur, og teir róku eystur á Dánialsmiðið (á várleiðini). So strangur hevði andróðurin verið hjá teimum, at av átta monnum vóru teir sjey deyðir, tá íð húsarænarnir raktu við bátin. Hin eini maðurin, íð livdi eftir við neyðarlív, var formaðurin sjálvur, durhúsbóndin av Eiði, og hann sat við einum bláum tóhatti á høvdinum. Teir løgdu til hansara, nøktaðu hann úr klæðunum og sleptu honum so aftur í bátin, sum teir oystu fullan av sjógv. Hatt hansara fingu teir hug at eiga og tóku hann til sín. Í "Tingbókini 1615-54" eftir Einar Joensen síða 290 stendur: Anno 1636 eru á norðoyatingi 7 navngivnir menn, sum helst eru nendir "Húsaranarnir" innstevndir "for deres store Ubarmhjertelighed imod noglr døde Mennesker som de fandt i en Baad paa Søen og ikke vilde bierge dennom, men røvede de arme Mennesker og tog af Baaden 3 Fiske Snøre, 1 Flønder, 3 Fiske vurderet 2 Gl. Ere dømt efter egen Bekendelse at bøde til K.M. hver for sig 4 Mk.Sølv. Er benaadet paa 39 Gl.
(eystara) Joen Joensen 32 ár fiskimaður. Kona hansara, Maren Sophie Joensen 26 ár úr Trongisvági. Børn teirra: Maren Malene Joensen 2 ár. Elisabeth Marie Joensen 28 ár, ættfólk.úr Trongisvági. Maren Malene Joensen 55 ár einkja, børn hennara: Jonine Caroline Joensen 23 ár. Hans Andreas Joensen 18 ár fiskimaður. Johanne Malene Joensen 14 ár. Um Jógvanstovurnar sum vóru sambygdar og stóðu eystanfyri Lækjuna er ikki so heilt greitt at siga frá, fólk komu og fóru. Tá Jógvan bygdi nýggj hús uppí eystara enda av heimaru Jógvanstovu verða tað trýggjar sambygdar Jógvanstovur við húsinum hjá Dáva og Onnu Katrinu í miðuni seinri kallað á "Trífótinum". Tá tey í eystastu Jógvanstovu fluttu til Fuglafirðar keypti Jógvan Elias Thomsen keypmaður í Sandavági í 1916 húsini til handilshús. Tá henda handilsfyritøka fyrst í tjúgunum gavst við handlinum her á Eiði keypti Jóanes Mørkøre hesi hús sum seinri vóru niðurtykin .
Knud Olesen 47 ár fiskimaður. Kona hansara, Maren Elisabeth Thomasdatter 45 ár. Børn teirra: Ole Ellingsgaard 18 ár. Maren Sophie Ellingsgaard 16 ár. Johanne Elisabeth Ellingsgaard 12 ár. Knud Peter Ellingsgaard 10 ár. Johanne Sophie Ellingsgaard 6 ár. Sigga Sophie Ellingsgaard 3 ár. Heine Davidsen 72 ár ættfólk. Hesi húsini vita vit so lítið um, tó er sagt okkum, at hesi hús vóru sambygd við Durhús og Lítlustovu sum aftur vóru føst í Britustovu og Búrstovunum og Andrasstovu, soleiðis ein sera long sambygd lon eystur og vestur gjógnum gomlu bygdina.
(Uttasta) Jóanes Olsen 38 ár. Kona hansara Anne Marie Eriksdatter 36 ár úr Mikladali. Børn teirra: Dorthea Olsen 12 ár. Johanne Cathrine Olsen 9 ár. Elsebeth Marie Olsen 7 ár. Olevine Olsen 4 ár. Erikke Petrine Olsen 1 ár. Sunneva Joensdatter 47 ár húshjálp. Sonur Jóanesar, Óli Olsen, vanliga nevndur Óli í Jógvanstovu tók við eftir faðirin teir vóru handverksmenn. Jóanes skar kotavaðmal til fyri fólk, hann var eisini steinhøggari hann høgdi kúlurnar sum eru á porturstólpunum í kirkjugarðinum og súlurnar í gluggunum Tá tann mittasta Jógvanstovan varð niðirtikin, varð dururin og trappan sum var á suðursíðuni á hesi Jógvanstovu móti Durhúsi niðurtilin og inngongdin flutt niðan um. Eisini var ein lítil durur vestanfyri sum hevði verið inngongd til telefonstøðina sum Anna Lísbitta hevði. Sonur Ólasar, Mourits Olsen, tók u. l. 1954-55 Jógvanstovuna niður, samstundis sum hann bygdi nýggj hús eysturi hjá Heina.
Gregers Joensen 34 ár. Kona hansara Margrethe Ole Jacobsdatter 34 ár ættað úr Haraldsundi. Børn teirra: Maren Malene Joensen 7 ár. Elsebeth Marie Joensen 3 ár. Gregers Joensen fekk í 1871 sum tann fyrsti læraraprógv í Føroyum, og fekk sama ár skúlalærarastarv í Eiðis sókn. (Skúlin "Eysturi í skúla" var ligutbygdur í 1874, er ikki við á myndini). Grækaris var eisini sóknarstýrislimur og løgtingmaður fyri Eysturoy. Sonur hansara Jógvan hjá Grækarisi bygdi first í tjúgunum ein kamarsbygning eysturúr suðurendanum móti Pállsstovugarðinum. Jógvan og Elin Súsanna vóru barnleys, fyri at verða um tey á gamalsaldrinum arvaði Gunhild Eidesgaard húsini sum hon seinri seldi til Edvard Olsen í Mirmannstovu. Edvard sum var ógiftur búði har í nøkur ár til hann flutti vestur í Vágarnar til ættfólk at verða. Hesi hús standa har enn.
"í Jákupstovu ovaru". Pól Joensen yngri 36 ár úr Tjørnuvík. Kona hansara Elsebeth Bertelsdatter 34 ár av Strondum. Barn teirra: Bertel Joensen 9 ár. Ovara og niðara Jákupstova hava helst upprunaliga verið eitt lon Bartal sum tók húsið upp eftir faðirin var í 1919 borin deyður niðan av Stallinum, teir vóru júst komin aftur av útróðri tá Bartal small deyður niður í helluna. Jógvan Poulsen á Lofti keypti í 1925 Grundahúsini men tá vegur var gjørdur oman á Hamar máttu hesi hús verða niðurtikin og Jógvan og Katrina fluttu tá oman í ovaru Jákupstovu at búgva. Í 1941 keyptu tey sær hús í Gimbrinum og fluttu suður hagar. Hesi ovaru Jákupstovuhús fullu eisini fyri vegagerð í u.l. 1960.
"í Jákupstovu niðaru", Niclas Poulsenn 59 ár. Kona hansara, Ellen Marie Poulsdatter 51 ár úr Tjørnuvík. Barn teirra: Ole Jacob Dahl 19 ár. Tá sita undir somu lon: Joen Pauli Dahl 31 ár. Kona hansara Sigge Malene Hansdatter 27 ár, frá Gjógv. Dóttir teirra: Ellen Marie Dahl, undir 1 ár. Hesi hús vóru gomul hús og húsfólkini høvdu djúpar røtur á Eiði. Sonur til Bartalsar, John Joensen tók u.l. 1920 hesi hús niður og bygdi sær nýggj hús uppaftur. Sonur hansara Jákup Merkistein seldi húsini til Poul Karl Poulsen úr Pállshúsi sum í mong ár búði niðri í Svenborg. Tá Pól í 1977 doyði flutti kona hansara niðuraftur til Danmarkar og seldi húsini til Jóanes og Sonnu Andreasen sum nú búgva har.
Pól Joensen eldri 48 ár einkimaður. Børn teirra: Joen Poulsen 27 ár. Maren Poulsen 18 ár. Johannes Poulsen 14 ár. Maren Hansdatter móðir hansare 82 ár einkja og fyrverandi jarðamóðir. Jóanes mundi byggja uppi Grundahúsini sum Pól á Grundini sum seinri var telefonmaður eisini bygdi uppí. Tá Anna Sofía einkja efir Pól á Grundini í 1925 flutti til Havnar at búgva seldi hon húsini til Jógvan Poulsen á Lofti. Tá vegur varð gjørdur oman á Hamar keypti kommunan húsini til niðurtøku og flutti Jógvan tá við húski sínum oman í ovaru Jákupstovu at búgva. U.l.1942 fluttu tey suður í Gimbrarnar at búggva.
Líkt er til at Heinastovuhúsið tá stendur tómt. Um ár 1838 fluttu kongsbóndahjúnini Jógvan og Sunneva við húski sínum úr Heinastovu suður í Gimbranar. Í 1845 eru synir teirra, Hans Pauli 22 ár. Jógvan 20 ár og Andreas 18 ár allir við "Ljósáir". Andreas, vanliga nevndur Andras í Skorini kom norður aftur og giftist inn úti í Skorini. Í Heinastovu hevur helst eingin fastbúgvandi verið fyrrenn Jørgen Mikal Thomsen, vanliga nevndur Stranda Jørgin, ættaður úr Geilini á Strondum og Fredrikka Margreta seinast í 1880unum búsettust har. Elsta dóttir teirra giftist við Óla Olsen skómakara úr Søldarfirði, tá tey og Meta systir Elsu, í 1920-21 fluttu suður til Vágs at búgva stóðu Heinastovuhúsini aftur tóm. Tá hesi hús u.l. 1930 vóru niðurtikin sást at tann stóri og slætti trappusteinurin var hav sterka Jógvans í Glasstovuni. Hann hevði høgt bókstavirnar J.A í steinin.
Joen Ellingsgaard 30 ár. Kona hansara Elsa Poulina Durhuus 35 ár. Børn teirra: Súsanna Maria Ellingsgaard 4 ár. Joen Ellingsgaard 2 ár. Húsanavnið kemur helst av at Jógvan hevur bygt hesi hús har eitt fjós áður hevur staðið, eystari endi var sambygdur við roykstovuna í gomlu Pállsstovu sum seinri var brúkt sum fjós, Jóan Petur í Fjósinum sum var klokkari í mong ár og Lena kona hansara ættað úr Søldarfirði og eftir tey sonur teirra Óli og Anna við húski hildu framm í Fjósahúsinum sum standa har enn, tó við teirri broyting, at tá gamla Pállsstova varð niðurtikin var inngongdin við høgari trappu á suðursíðuni flutt eysturum.
"Gamla Pállstova" Heindrik Andreasen 35 ár fiskimaður. Kona hansara: Anna Cathrina Christiansen 31 ár. Børn teirra: Andreas Andreasen 12 ár. Rachel Andreasen 9 ár. Christian Johannes Andreasen 7 ár. Joen Pauli Andreasen 5 ár. Joen Andreasen 2 ár. Tá hesi fólk voru flutt úr húsinum og tómt varð í gomlu Pállstovu fluttu Aggisteinis og Suffía inn hagar og varð húsið tá kallað hjá Aggusteinisi, seinri tá Aggisteinis og Suffía vóru farin fluttu Súnnuva og Poulina og Karl úr Bóndastovu inn í gomlu Pállstovu. Tá Karl í 1925-26 keypti húsini hjá Jógvan hjá Fredrikki sum við húski sínum flutti suður til Frobiar, flutti Karl við húski út hagar at búgva. Marsanna Lysedal hjá Berinti sum búði í grannahúsinum eystanfyri flutti tá inn í vestara partin av gomlu Pállsstovu. Tá vóru húsini hjá Berinti og ein partur av gomlu Pállsstovu niðurtikin. Um leið 1945 var alt økið slættað og og ruddað og tá kallað Marsannustrætið.
Berint Danielsen 50 ár ættaður úr Elduvík húsmaður. Kona hansara: Sunneva Hansdatter 47 ár eisini ættað úr Elduvík. Børn teirra: Anne Marie Lysedal 16 ár. Maren Susanne Lysedal 11 ár. Daniel Lysedal 7 ár. Um hesi fólk er bert at siga, Anna Maria giftist við Jógvan á Brúgv, Jógvan doyði skjótt eftir: Tey bygdu sær hús frammi á forinum, hesi hús standa nú sum fornminni. Á ovara skjøldri á hesum húsum sum vendi út móti allferðavegnum til og frá bygdini hingu kunngerar og lýsingartalvur og mangir burturmistir lutir eru eisini her afturkomnir til rætta eigaran. Jógvan og Anna Maria vóru barnleys. Dajal fórst við "Nesbátinum" 21 mars 1883.19 ára gamal. Marin Súsanna vanliga nevnd Marsanna hjá Berinti var ógift, hon livdi eftir í barnaheiminim, einum fittum lítlum húsum, við Marsannu doyr henda ættargrein út her á Eiði..
Jóan Hendrik Olsen 42 ár, fiskari úr Haldarsvík. Kona hansara Anna Sophie Jacobsdatter 42 ár. Børn teirra: Marie Joensen 13 ár. Jacob Pauli Joensen 10 ár. Joen Joensen 7 ár. Hans Edvard Joensen 4 ár. Sonur Jóan Heindriks, Hans Jákup Joensen á Trætistykkjinum og kona hansara Elin Dorthea f. Hammer keyptu 05-11-1889 hesi hús sum Hans Jákup umbygdi. Sonur teirra Hans Edvard Joensen tók í 1950 húsini niður og bygdi nýggj hús uppaftur á grundstøðið av hesum húsum og húsunum hjá Heindrikki sum stóðu vestanfyri.
Daniel Peter Jacobsen 25 ár av Slættanesi. Kona hansara, Anna Maria Joensdatter 35 ár úr Hvalvík. Sonur teirra: Joen Jacobsen 3 ár. Danjál Petur bygdi fyrst eysturi í Túnið, har var veðurringt og hann flutti tí húsini heim í Mýrutúnið og setti tey sunnafyri gamla kirkjugarð. Elsti sonur teirra Jógvan og kona hansara Maren Elisabeth búðu har. Marin Elisabeth doyði í 1954. Hesi hús stóðu har til Hans Edvard Joensen á Trætistykkinum keypti og tók tey niður og bygdi sær hoyggjhús.
Poul Christianen 26 ár húsfaðir og fiskimaður. Kathrine Malene Durhus 23 ár kona hansara. Rachel Christiansen 1 ár barn teirra. Seinri bygdi Pól hús uppi undir Brekkubrúnni, tey eystaru Hvanngarðshúsini. Pól doyði 26-10-1988 42 ára gamal. Jógvan Nilsen hjá Líggjasi keypti húsini og bygdi eitt kamar uppí vestara enda. Hesi hús standa enn.
Joen Christiansen 29 ár fiskimaður. Susanne Margreta Mørkøre 32 ár kona hansara. Ole Christiansen 3 ár barn teirra. Christian Johannes Joensen 54 ár timburmaður. Rachel Hansdatter 54 ár úr Saksun kona hansara. Joen Hendrik Christiansen 24 ár sonur teirra. Peter Christiansen 14 àr sonur teirra. Johanne Christiansen 12 ár dóttir teirra. Eftir hesum sæst, at rumsátt hevur verið á Myruni, har vóru tvinnar íbúðir og ofta gistu fólk á Mýrini. Jógvan á Mýruni sum var handilsmaður keypti 05-04-1882 gomlu kirkjuna og hevur tá bygt út suðireftir á Mýruni, har var eitt lítið handilshøli. Odmar sonur Olivar Mørkøre tók í 1950 gomlu húsini niður og bygdi nýggj hús uppaftur.
Joen Magnus Joensen 52 ár ættaður úr Lorvík óðalsmaður. Kona hansara: Johanne Hansdatter 57 ár. Børn teirra: Anna Cathrine Joensen 22 ár. Else Marie Joensen 22 ár. Poul Joensen 15 ár. Joen Joensen 28 ár inngiftur. Kona hansara, Elisabeth Andreasdatter 34 ár úr Kuni. Helst hevur Jóan Magnus bygt fyrstu Miklagarðshúsini. Sonurin Pól bygdi sær hús uppvið vestara enda. Tó at Miklagarðshúsini eru nógv broytt standa tey enn á sama støðið. Her uppi á "Tútakletti" stóð ein varði, hiðani sást eystur í havið, eystur og út í Oyðuna. Val er hugsandi at eisini her var gamalt vaktarstað eins og "Gellingarhús" og kletturin tí hevun fingið navnið "Tútaklettur".
Johannes Fredrik Poulsen 38 ár úr Elduvík. Kona hansara: Kirten Jacobsdatter 36 ár ættað av Dunganum í Syrðugøtu. Barn teirra: Anna Cathrine Susanne Poulsen 2 ár, Susanne Michelsdatter 67 ár einkja, móðir húsbóndans. Anna Cathrina druknaði niðri á Vatnið 21-06-1884 17ár. Óvissa er um húsnavnið í "Poysini", helst hevur ein "Loftsstue" sum hevði samband við Bóndastovuhúsið staðið har aður.Har hevði eisini verið fjós í ovara enda. Pól sonur teirra bygdi stovuna vesturúr og sonur hansara Danjal tók í 1949-50 gomlu húsini niður og bygdi nýggj uppaftur.
Jákup Hansen 49 ár húsfaðir. Kona hansara, Maren Elisabeth Joensdatter 45 ár: Børn teirra: Johanne Margrethe Jacobsen 14 ár. Joen Jacobsen 11 ár. Hans Pauli Jacobsen 8 ár. Pouline Jacobsen 5 ár. Hans Hendrik Jacobsen 2 ár. Húsini "Uppi í Stovuni" saman við "Glasstovuni" og á "Toftini" eru gomul húsastøðir uttanfyri Lækjuna. Jákup uppi í Stovuni var ættaður úr Bóndastovu hann umvaldi húsini og sonur hansara Hans Pauli bygdi kamar niðanúr, teir vóru handverksmenn. Tá Mortensenshandilin eysturi á Bakkanum 04-10-1912 brendi í grund keyptu teir hesi hús til handilshús. Tá henda handilsfyritøka í 1926-27 gavst við úthandlum sínum norðanfjørðs keypti Oliver Øster sum frá 1908 hevði haft henda handil um hendi ognir teirra her á Eiði. Tá hesi gomlu hús ikki longur vóru tíðarhóskandi sum handilshús var í 1946 farið undir at byggja nýggj hús. Flutt var inn í hesi hesi handilshøli í 1950 og 15-12-1967 var sjálvtøkuhandilin sum bygdur var á "Toftina"tikin í nýtaslu.
Sophie Fredrikke Knudsdatter Ellingsgaard 74 ár einkja. Hans Hansen 19 ár dóttirsonur hennara frá Ljósáum. Sum húsanavnið sjálvt sigur frá, er tað gamalt hússtøði, har bygt er toft oman á toft. Hesi hús stóðu uppi til tey u.l. 1960 hoyknaðu niður. Hanus Hammer vanliga nevndur Hanus á Toftini sum var ógiftur var tá fluttur til systirina Katrinu at verða, hann seldi tá grundøkið til ommuson hennara Conrad Lauritssen sum so seldi tað til Óla Egilstrøð til tilbygning til P/F O. Østers handilshús.
Hans Olsen 73 ár óðalsmaður. Kona hansara Anne Niclasdatter 73 ár Tórshavn. Børn teirra: Sophie Hansdatter 40 ár. Ole Hansen 35 ár fiskari. Lisa Malena Højsted 11 ár fostirdóttir úr Funningi. Elias Nielsen 33 ár húskallur úr Funningsfirði. Maren Susanne Hammer 20 ár húshjálp. Óli Hansen sum valiga var róptur Óli úti í Stovuni bygdi í 1876 uppi í húsini. Tá Óli um árhundraðskifið fór yviraftur til Noregs seldi hann húsini til Jákup Eidesgaard í Garði. Tá Klamint sonur hansara í 1929 bygdi sær hús uppi á Brekkuni tók hann Stovuhúsini niður. Tó stóð roykstavan og hoyggjhúsið sum var í vesturendanum eftir til u.l. 1960.
(Ytra) Ole Jacobsen 36 ár fiskimaður. Kona hansara, Susanne Abrahamsdatter 36 ár ættað úr Oyndafirði, Børn teirra: Else Jacobsen 12 ár. Malene Jacobsen 10 ár. Marie Jacobsen 8 ár. Hansine Jacobsen 6 ár. Elsa giftist 02-11-1881 við Peter Andreas Larsen ættaður úr Kunoy, hetta var firsta brúðarvígsla í nýggju Eiðis kirkju sum var vígd 18-09-1881. Elsa og Petur giftust inn í ytru Búrstovu og búðu har. Búarstovurnar vóru ein long lon sum stóðu uppi til fyrst í 1950unum tá Pól í Andrasarstovu tók ovaru Andrasarstovu og Búarstovurnar niður og bygdi eini nýggj hús uppaftur.
Birgitta Hansdatter 41 ár einkja. Sonur hennara, Poul Johansen 21 ár. Poulina Johansen 17 ár. Ole Johansen 11 ár. Maren Johansen 5 ár. Joen Johansen 3 ár. Henrikke Hansen 30 ár ættfólk. Johanne Jacobine Pouline Jacobsen 8 ár ættfólk úr Vestmanna. Britustovuhúsini vóru sambygd við Búarstovurnar og Lítlustovu. Sum so ofta fóru fólk úr húsinum og onnur komu inn og hús og umhvørvið broyttist, soleiðis var í Britustovu Martina og Jóhannes Karl búðu har. Fyrr var inngongd og durur sunnanfyri. Nakað broytt og umbygd standa Britustovuhúsini enn.
"Kongsbóndahúsið". Óli Ellingsgaard 32 ár. Kona hansara, Anne Catehrine Susanne Olesdatter 36 ár. Børn teirra: Susanne Ellingsgaard 10 ár. Johanne Ellingsgaard 8 ár. Elsebeth Malene 5 ár. Joen Peter Ellingsgaard 3 ár. Cathrine Malene Ellingsgaard undir 1 ár. Maren Andreasen 31 ár húshjálp. Malene Joensdatter 67 ár ognarleys einkja. Joen Peter Olsen 57 ár haldbóndi. Kona hansara, Susanne Joensdatter 55 ár. Børn teirra, Maren Elisabeth Ellingsgaard 25 ár. Poul Ellingsgaard 23 ár. Susanne Malene Ellingsgaard 21 ár. Else Ellingsgaard 15 ár. Hans Peter Ellingsgaard 13 ár. Susanne Petrine Ellingsgaard 10 ár. Um fyrstu búsetuna niðri í Garði vita vit einki at siga frá. Onkur heldur at Knud Olsen Ellingsgaard sum 27-07-1780 festi Berintsmørk og 1 kongsmørk og 13-12-1783 1 kongsmørk á Eiði hevur bygt bóndahúsini "Niðri í Garði", onkur annar heldur, at har hevur verið bygt áður og at býlið "Niðri í Garði" er ein gamal býlingur. 09-03-1813 festir Ole Knudsen og 23-02-1842 festir Joen Peter Olsen. 15-10-1864 festir Óli Ellingsgaard. 03-03-1896 festir Jóan Petur Ellingsgaard, hann fórst við "Garsbátinum í 1901. Sonur hansara Olaf Ellingsgaard tók við eftir hann, Í 1930-31 tók Olaf gomlu bóndahúsini niður og bygdi nýgg uppaftur, tó stóð hoyggjhúsið sum var í vestara enda á húsinum eftir. Elsti sonurin Olafs, Jóan Petur Ellingsgaard festi seinri hesar kongsmerkur.
"Í mittasta Garði". Jákup Andreasen 64 ár fiskimaður. Kona hansara; Maren Hansdatter 56 ár ættað úr Lorvík. Børn teirra: Hans Eidesgaard 29 ár (Hanus í Garði). Andreas Eidesgaard 22 ár (fór til Oyndafirðar). Hans Jacob Eidesgaard 20 ár. Frederikke Margrethe Eidesgaard 10 ár. Maren Susanne Hansdatter 18 ár, húshjálp. Hans Jákup giftist 10-11-1874 við Elsebeth Malenu Ellingsgaard, tey hildu framm húsbúnaðin. Í skiftinum eftir Joen Joensen sum fórst í 1802 við "Johannes Baad" stendur m.a. at Malena dóttir hansara skal arva hálva roykstovuna. Í 1805 giftist Elsebeth uppaftur víð Andreas Jacobsen. Tá Poul Magnusen vanliga nevndur Skála Pól, giftist við Malenu bygdu tey av "saksunarviði" afturat húsinum vestureftir. Í 1910 tók Jóan Peter Eidesgaard teirra part av húsinum niður og bygdi nýggj hús uppaftur, sambygd við tey vestaru.
"Ì uttasta Garði" Hans Jacob Poulsen 36 ár fiskimaður. Kona hansara: Elsebeth Maria Hammer 27 ár. Børn teirra: Malene Poulsen 6 ár. Poul Poulsen 2 ár. Thomas Poulsen undir 1 ár. Malene Jacobsdatter 69 einkja móðir húsbóndans. Hans Jákup bygdi eitt kamar suður úr stovuni. Dóttir hansara Sigga Poulsen tók húsini niður og lat byggja sær eini lítil hús uppaftur.
Ole Joensen 53 ár fiskimaður. Kona hansara, Maren Poulsdatter 59 ár av Saltnesi. Børn teirra: Susanne Olesen 24 ár. Joen Olesen 22 ár. Ofta er ógjørligt, at skilja ímillum hvørji eru Heinastovu-Bóndastovu-Mirmannstovu-Jákupsstovu-Uppistovu ella Glasstovufólk o.s.f. men einki er at ivast í at Mirmannstovu heiti er gamalt húsanavn á Eiði. Enn hevur ikki eydnast okkum at finna nakran við tí fyrr ikki so ókenda mannsnavninum Mirmann á Eiði. Seinastu av ættini sum búðu í Mirmannsstovuhúsinum vóru Óla Jákup og Maria ættað úr Trongisvagi. Edvard Olsen sonur teirra sum var ógiftur var tann seinasti sum flutti úr Mirmannstovuhúsinum.
Johanness Elieser Højsted 27 ár kongsbóndi og fiskimaður úr Funningi. Kona hansara, Elisa Eidesgaard 27 ár. Børn teirra: Jacob Højsted 6 ár. Maren Susanne Højsted 2 ár. Jóhannes Eliesar bygdi Hvanngarðshúsini u. l. 1863-64. Jóhannes Eliesar og sonurin Jákup fórust við Nesbátinum 21-03-1883. Jóhannes og Elisa giftust 16-09-1863 og tá hann fórst sat Lisa í Hvanngarði eftir við 9 børnum (tey áttu 11 harav 3 doyðu sum smá).Tá vóru flestu børnini útsett til fosturs, Hans Jákup Poulsen keypti Hvanngarðshúsini sum hann og sonur hansara Richard seinri bygdu umm.
Fredrik Ferdinant Eidesgaard 25 ár fiskimaður. Kona hansara, Grethe Olesen 24 ár (uttan úr Húsinum) Børn teirra: Hans Eidergaard 3 ár. Sigga Sophie Eidesgaard undir 1 ár. Maren Susanne Ellingsgaard 18 ár húshjálp. Fredrik Ferdinant bygdi sær hús á heimrustini úti á Hundafløtti, (í Tranti) uttanfyri Látrasornhúsið, men har var veðurringt, húsini vóru tí flutt heim um húsini hjá Óla úti í Stovuni. Elsti sonurin Hanus og kona hansara Lorentsa ættað úr Froðba vóru búgvandi í Húsinum. Hanus bygdi eitt kamar suður úr í eystara enda. Tá sonur hansara Hans Laurits Eidesgaard u. l. 1960 bygdi uppi á Brekkuni tók hann tey gomlu húsini niður.
Tvíhúski: Hans Joen Magnusen 60 ár óðalsmaður. Kona hansara, Anna Mallena Bertelsdatter 60 ár ættað úr Tjørnuvík. Børn teirra: Joen Hansen 25 ár. Poul Hansen 22 ár. Sigga Maria Bertelsdatter 63 ár úr Tjørnuvík. Anne Sophie Hansdatter 34 ár børn hennara Elsebeth Hendriksdatter 5 ár úr Tórshavn. Joen Magnus Hendriksen 2 ár úr Tórshavn. Kathrine Marie Hansen 15 ár húshjálp. Johan Hendrik Hansen 32 ár og kona hansara Susanne Samuelsen 31 ár Jarðamóðir. Í 1880 búgva tey í Løðuni. 12-02-1889 doyði Jóhan Hendrik 50 ára gamal av teringi. Í 1890 er Súsanna aftur í Andrasstovu. Pól Hansen giftist við Onnu Sofíu Mørkøre. Sonur teirra Joan Magnus Hansen sum giftist við Elin vanliga nevnd Suðuroya Elin ættað úr Froðba sum var jarðamóðir tók suðurendan av gomlu Andrasstovuni niður tá hann bygdi nýggj hus. Jóan Magnus í Andrasstovu gekk við posti til Funnings og Gjáar. Jógvan og Elsa búðu har til sonur teirra Pól tók gomlu Andrasstovu og Búrstovurnar niður og bygdi nýggj hús uppaftur.
Hans Jakob Durhuus 28 ár fiskimaður. Kona hansara Maren Malene Eldevig 23 ár ættað úr Elduvík. Barn teirra er Joen Durhuus 2 ár. Marin giftist í 1890 uppaftur við svágrinum Óla Durhuus. Óli varð borin út 21-11-1903. Tá tey seinastu Gutthúsfólkini flutta úr Gutthúsi út á Skála stóðu húsini tóm, tey vóru tá ofta nýtt til bátts og neytakonugildir. First í tríatiárinum vóru Gutthús niðurtikin.
Andreas Joensen 42 ár. (úr Heinastovu). Kona hansara Susanne Cathrine Hansdatter 46 ár. Børn teirra: Joen Joensen 8 ár. Johanne Sophie Joensen 4 ár. Ódoypt genta undir 1 ár. Susanne Hansdatter 69 ár, hon er fastur Andrassar. Húsanavnið "í Skorini" kemur frá "Skor Hanusi" sum kom norður til Eiðis undan Skorini í Froðba, hann hevur bygt ella búsett seg í gomlu húsunum sum tá hava fyngið navnið eftir hann. Andras giftist inn við Súsonnu Katrinu (uttan úr Stovuni) sum var einkja eftir Jógvan uttan úr Húsinum. Jógvan tók í 1908 gomlu Skorhúsini niður og bygdi nýggj uppaftur, tey standa enn.
tvíhúski: Johan Olsen 41 ár fiskimaður. Kona hansara, Anna Elisabeth Hermandsdatter 45 ár ættað úr Tjørnuvík. Børn teirra: Ole Mørkøre 18 ár. Anne Sophie Mørkøre 16 ár. Johanne Mørkøre 13 ár. Susanne Mørkøre 10 ár. Herman Mørkøre 6 ár. Johanne Joensdatter 66 ár einkja. (úr Durhúsi). Ole Durhuus 19 ár, fostursonur hjá Jóhonnu. Hesi her nevndu fólk eru ikki upprunafólk úr Djónastovu. Djóni Gregersen og kona hansara Christine Hansdatter áttu bert 2 børn. Sonur teirra Hans Dionesen (Djón Hanus varð ógiftur húskallur á Látrinum, deyður 05-03-1883). Dóttirin Marie Dionedatter giftist 10-11-1832 við Hans Paula Poulsen við Gjógv, d. 06-07-1880. Djónastovan sum stóð oman og niðan vestanfyri húsini á Grundini stóð uppi til mittskeiðis í tjúgunum.
tvíhúski: Joen Olesen 54 ár fiskimaður. Kona hansara, Sigga Sofía Gregersdatter 56 ár. Barn teirra, Elsebeth Malene Ellingsgaard 16 ár. Jørgen Mørkøre 26 ár er inngiftur við Malene Olesdatter 26 ár. Børn teirra: Ole Mørkøre 6 ár. Johanne Mørkøre 4 ár. Sigga Sophie Mørkøre 1 ár. Jørgen fórst í 1883 við Nesbátinum 40 ára gamal. Kristoffer Mørkøre sum var skósmiður tók húsini niður og bygdi nýggj, hann flutti seinri til Klaksvíkar. Tá sonur Jógvans Mørkøre, Jógvan Emil í 1950-51 bygdi uppi á Brekkuni tók hann húsini "Ùti í Húsinum "niður. Jógvan Emil sigur eisini frá Poulinu í Bóndastovu, at har høvdu 3 hús staðið frammanundan og kallaðist tað fyrr "Ùti í Tranti".
Billa Hammer 24 ár einkja, sonur hennara Poul Johannes Hansen undir 1 ár. Maður Billu, Pól Jóhannes Hansen fall fyri bakka 12-07-1869. Sonurin Pól Jóhannes sum búsettist í Havn var ikki føddur tá pápin fall undir lundafleyg. Húsini sum stóðu úti á Heimrustini vóru sambygd millum húsini "Úti í Skúlanum" og hjá Kornelius Hansen. Seinri búðu Sigga hjá Billu og Tummas Johansen har. Hesi hús eru niðurtikin u. l. 1955.
Maren Sophie Thomasdatter 35 ár einkja. Børn hennara: Sigga Sophie Andreasen 13 ár. Jacobine Pouline Andreasen 11 ár. Thomas Andreasen 9 ár. Cathrine Marie Andreasen 4 ár. Andrea Marie Sophie Andreasen 1 ár. Vit vita ikki so nógv at siga um Hoygarhúsini, eisini varð sagt í Hoyggarðsstovu. Á gamalsaldrinum búði Marin Sofía í ovara enda á hesum húsum sum tá var tvíhúski. Sigga og maður hennara Andras í Pállsstovu umbygdi húsini sum seinri vóru niðurtikin.
Peder Clementsen 55 ár ógiftur óðalsmaður ættaður úr Lamba. Karen Margrethe Clementsdatter 75 ár einkja, systir húsbóndans úr Lamba. Christine Marie Hansen 17 ár ættað úr Tórshavn hevur innivist. Peder Clementsen vanliga nendur Per úr Lambá hevur helst bygt húsini, hann giftist við Elin Katrinu Joensen úr Haldarvík, tey vóru barnleys og tóku til sín ungan mann Laurits Debes Abrahamsen úr Mykinesi. Laurits fórst við Nesbátinum 21-03-1884. Eftir han kom bróðir hansara Jesar Abrahamsen á Seiðagjógv at verða. Jesar giftist við Fredrikku Olsen av Toftanesi í Lorvík. Jesar var tiltikin bjargamaður sum ungur gekk hann upp Grønuskoradrang í Mykinesi. Í 1912 tók Jesar tey gomlu Seiðagjógvshúsini niður og bygdi nýggj uppaftur. Eldri sonur Jesarsa, Abraham og kona hansara Elisabeth (Betta) búðu har. Hesi hús standa enn úti á Seiðagjógv.
Vit vita ikki um nakar um hetta mundið býr úti í Skúlanum. Ì hesi fólkateljing í 1870 er Marin Súsanna Hansdatter flutt heim í Pállsstovu at vera, sum tað stendur: "Maren Susanne Hansdatter Husfaderens Svigermoder Pensioneret Skolelererenke". Páll J. Nolsøe sigur í "Varðanum" um "Skúlaviðurskifti á bygd 1845-54". "Hans Andreasen, íð eina tíð hevði verið lærari í Havnar skúla, varð í 1835 settur at undirvísa á Eiði, har sama ár vóru keypt fyri 200 rbd. Eini gomul sethús á Hundafløtti frá Joen Joensen í Svínáum at nýta til skúla og lærarahús; í húsunum vóru: A, glasstova 6 X 6 al. B, kamar 3 X 3 al. C, køkur 3 X 3 al. D, roykstova 6 X 6 al. E, lítil forstova við síðuna av glasstovuni og F, spískamar 8 X 2 al. Ein trøð lá til skúlan. Hesin skúli varð aftaná 1845 fastur skúli, tann einasti í oyggjunum, síðan Nólsoyar skúli aftur var broyttur til hjálparskúla; børnini vóru o.u. 40 í tali. Hans Andreasen íð var avhildin maður og óføra dugnaligur lærari, legðist sjúkur í 1846 , helst av meslingum sum tá herjaðu um landið; hann kom ongantíð fyri seg aftur og doyði 25 apríl 1847; meðan lærarin lá sjúkur hevði hann ein ungan skyldmaður hansara Joen Magnus Poulsen, frá nýggjári 1847 yvirhoyrt børnini 2 ferðir um vikuna, men hann vildi bert undirvísa árið út, og tá íð eingin lærari var í boði og skúlastjórnin ikki vildi taka skúlan av, varð Christian Jacobsen úr Søldarfirði, íð hevði verið lærari í Oyndarfirði, Elduvík og Fuglafirði frá mai manaði 1843, fluttur til Eiðis frá nýggjári 1848 hesar bygdir fingu ongan skúla aftur. Chr. Jacobsen søkti 12 okt.1851 um frípláss á Jonstrup Seminarium, hetta varð honum játtað og 28 juni 1852 biður hann um at sleppa frá sum lærari fyri at fara til Danmarkar, stjórnin gav honum loyvi frá 1 juli s.á. At rokna og Eiðis bygd varð nú skúlaleys". Av hesum sæst, at Eiðis kirkjusøkn sum nú hevði haft skúla og skúlalærara í 18 ár aftur kom at liggja skúlaleys í u. l. 20 ár. Í 1870 tá læraraskúlin varð settur á stovn søkti Grækaris Joensen sum tá var krambakallur um at koma inn á skúlan. Longu í apríl mánaði 1871 fekk Grækaris sum tann fyrsti í Føroyum læraraprógv á hesum skúla, og varð alt í einum fyribilssettur sum lærari á Eiði". Helst hevur skúlastovan út í Skúlanum tá verið nýtt til skúlin heimi í Skúla var ligutbygdur og í oktober 1874 tikin í nýtslu. Tey fókini sum seinri búðu úti í Skúlanum vóru Óli Mørkøre f. 21-08-1852 og kona hansara Jóhanna Fredrikka f. Joensen frá Gjógv. Óli í Skúlanum var klokkari í samfull 50 ár og varð 25-03-1933 heiraður við Dannebrogsmerkinum fyri langa og trúgva tanastu.
Poul Michelsen 35 ár húsfaðir úr Tórahavn. Seinra kona hansara Elisabeth Helena Joensen 44 ár. Børn teirra: Elsa Pouline Poulsen 11 ár. Johan Michal Poulsen 9 ár. Henriette Marie Poulsen 7 ár. Sigmund Poulsen 5 ár. Johanne Cathrine Poulsen 2 ár. Joen Joensen 16 ár sonur Elspu Lenu í firru giftu. Vit vita ikki um Havnar Pól hevur bygt niðri á Brúgv, ella tey í 1870 búgva í einum gomlum húsum sum stóðu har eftir Berint á Kjálnesi. ? ? Í 1850 er Pól húskallur á Látrinum, í 1855 er hann húskallur í Pállshúsi og 09-11-1856 giftist hann við Cathrine Marie Hansdatter í Pállshúsi. Katrina Maria doyði 09-08-1857og 30-07-1858 giftist Pól uppaftur við Elsebeth Helenu uppi í Stovuni. At Havnarpól var raskur veltingarmaður prógva Havnarpólsgerðini
1870. Í 1860 bygdi Onglendingurin og "Spekulanturin" William Askham f. í Hull í 1826. Bláapakkhús á Eiði. Hann hevði handilsbræv til handil á Eiði dagsett 24-11-1860. W. Askham førdi sjálvur flutningsskip og seldi vørur sínar runt í oyggjinum. Hann bygdi eisini vørupakkhús á Marknoyri í Vági. Tá Hamborgarhandilin C.F. Siemsen keypti Lártahandilin á Eiði keypyu teir 10-12-1861 eisini Bláapakkhús 13 X 18 alin stórt frá W. Askham fyri 1.450 kr. Samstundis gjørdu teir sáttmála um, at Askham ikki meira skuldi handla á Eiði og í Sundalagnum frá Kjálnestanga og norður í Tjørnuvíksstakk. Bláapakkhús var takt og klætt við skifersteini so hugsast kann, at tað av hesum fekk ein bláligan lit og tí kallað Bláapakkhús. Tá Jens Jørgen Kruse í 1888 keypti allar ognirnar hjá C.F.Simsens handli her á Eiði var Bláapakkhús harímillum. Í 1927 vóru hesar ognir seldar á uppboðssølu og keypti Andreas Andreasen keypmaður tá Bláapakkhús, sum Hammer Krossá so aftur seldi til Eiðis kommunu sum nú hevur umvalt húsið. Bláapakkhús verður nú nýtt sum vevskúli.
Um Pakkhúsini á Stallinum vita vit so lítið at greiða frá. Eftir avtøkuna av einahandilinum í 1856 vóru tað menn í Bygdum sum fingu sær handilsloyvir men fyri at fáa nakran munandi handil máttu teir vera sum "Úthandlar" hjá teimum størru "Meginhandlunum". Látrabóndin Sámal Johannesen fekk handilsbræv 21-02-1856 og Joen Michelsen 22-04-1857 Joen Michelsen var pápi Hans Jákup Joensen í Pállsstovu. Um hann vita vit, at hann í 1873-74 keypir fisk og selir vørur her á Eiði. Jógvan hevur helst haft handilssamband við A.W. Skibsteds handil í Havn. Hans Jákup við M.C. Restorffs handil. Sonur hansara Hanus í Pállsstovu mundi eisini hava samband við Vágsbotnshandilin tó mest sum eginhandil og partafelag "Hans Joensen" sum sonur hansara Óli í Pállsstovu helt áframm við í fjórða ættarliði.
Eftir bókini "Føroyar undir fríðum handli í 100 ár". "Jens Jørgen Kruses handil á Eiði. Í 1859 bygdi Samuel Johannesen úr Funningi fyrsta handil á Eiði. Hann fekk handilsbræv 21 februar 1856. Seinri keypti handilsfyrtøkan C. F. Siemsen, Tórshavn, henda handil. Fyrsti handilsstjórin var ein týskari, C.F.Wendel. Í 1866 kom Jens Jørgen Kruse sum handilsstjóri. Hann var komin higar frá Bornholm, fyrst sum stýrimaður og síðani sum skipari. Hann keypti handilin í 1889, men seldi hann til Jørgen Bech & Sønners handil í Klakksvík. Í 1909 keypti hann handilin aftur". Her kann verða lagt afturat, at góð fiskiár góðu hesir handlar nógv arbeiði við fiskavasking og turking, tí næstan allur saltfiskurin var turkaður, mest uppi á Grind og úti á Møl og á teimum steinløgdu fiskastykkjunum. Livralýsi var brætt í "Lýsihúsinum" breyð var bakað úti í "Bakarínum". Kol var goymt í "Kolhúsinum", og lossikrani stóð á Hamrinum, neyst vóru til "Handilsbátarnar". Jú, um hetta mundið í 1870unum var trivnaður í bygdini.
Ógjørligt er at siga hvussu mangar kirkjur eru bygdar á Eiði, ella nær fyrsta kirkjan er bygd. Vit kunnu hugsa okkum, at tá landnámsgarðurin í miðøld er farin í tveir partar Suðurhelvt og Norðhelvt er kirkja bygd á Eiði og allar hava tær staðið á sama støði í gamla kirkjugarði. Har mundi eisini fyrsti líkgrevsturin verða, men ikki kenna vit nøkur staðanøvn sum peika á grevstur ella leiðisgarð ella bønhús.Í "Antiqariske Annaler 1820" stendur á bls. 284-88 "I gamle Dage hængte denne Klokke i et særskildt stillads uden for Kirken, men stormen blæste for mere end 150 Aar siden Stilladset ned hvorved Klokken sloges itu. Mændene paa Eide sendte da Stykkerne med en hollandsk Skipper (thi i de Dage og senere dreve Hollænderne megen Smughandel paa Færøerne; man har endog talt 50 hollandske Skibe liggende for Anker paa engang i Sundet ved Eide) til Amsterdam for at omstøbes; dette skedte, og man læser defor paa Klokken denne Indskrift: "Gerald Koster me fecit Amsterdami Anno 1662". Her sæst, at eiðisfólk hava haft álit á hesum fremmandamonnum, eisini sæst, at onkur hollendari er grivin í gamla kirkjugarði: Í hesum sama "Antiqariske Annaler " stendur eisini, "Næst Kirken í Thorshavn er Kirken i Eide paa Østerøe den største og smukkeste paa Færøerne. Í denne Kirke findes et Kristus-Billede som efter Sagnet for flere hundrede siden er fundet ved Mølens Strand tæt norden for Eide opdrevt fra Havet; dette Billede er af Fyrretræ, og har forestilt Kristus paa Korset; Armene ere borte, og ellers er det betydeligt beskadiget; det er lidt over en Alen langt, og gemmes som en Reliqie ved Alteret i Kirken. Altertavlen i samme Kirke er smukt malet, og forestiller Nadveren; dette Malerie er for omtrent 50 Aar siden bekostet for 60 Rb. fra København af en formuende Mand paa Eide, Skade, at det paa Rejsen fra Thorshavn til Eide blev noget bedærvet af Søevand. Ogsaa findes i denne Kirke en god Klokke, som hvor liden den er, dog er den bedste og største paa hele Østerøe, og maaske paa samtlige Færøer. Den er forneden lidt over ½ Alen i Tvermaal, og hænger i et lidet Trætorn 14 Alen højt, i Kirkens vestre Ende. Ellers ere de Førøiske Kirker ofte uden Taarn og Klokker. Omkring Kirkens Sider findes som sedvanligt, en tyk Steenmur; ogsaa ser man her en Kirkegaardsmur. Der er Mærkværdig, for saavidt Stenene deri ere udsedvanlig store. Gaderne paa Eide ere Brolagte med samma slags Stene; nogle ere 2 Alen lange og 1 Alen brede og derover, andre ere mindre, men alle ere vel sammenføjede og jævne, hvorfor ogsaa Eide er en smuk Bye". So kemur søgan um nykin og um sterkar menn og um Jógvan í Glasstovuni: "Folkene paa Eide have tilforn været bekjente som de højeste og stærkeste paa Færøerne; men nu have de aftaget i Højde, saa at der ikke er kjendelig Forskel imellem dem og andre Færøebeboere. Imidlertid omtales endnu en stærk Mand, John Andreasen, som døde for 30 Aar siden, lidt uver 70 Aar gammel. I sit 14de Aar tog han en stor Steen som endnu staar paa Kirkegaardsdiget, og er af kubisk Form, og over ½ Alen i Diameter under sin Arm og bar den ind og satte den paa Bordet for sin Fader, og bragte den derpaa ud paa sit Sted. Flere saadanne Prøver af ham omtales. Foruden Legemsstyrke besad han ogsaa Geni, som Tømmermand opbygde han den nu værende Kirke, og var tillige Poet; det er nemlig ham, der især forfattede den saakaldte Lúsatátt, som Færøbeboerne endnu holdt meget af at synge til deres Dans". Tað var ein góðveðurs sunnumorgum 18 sept 1881 sólin sær, og ein høgtíðardámur lá yvir bygdina, eiðisfólk stakast dúgliga og her er nógv fólk komið til býggja, oman av Lágahavið oman Hvítubrúgv og norður eftir Bakkanum komu fók og á Hamrinum gjørdist tronglit við øllum bátunum sum komnir vóru, her komu amtmaður, próstur og prestar, sýslumenn og annað gott fólk tí í dag skuldi tann stóra og príðiliga nýggja kirkjan verða vígd og takast í nýtslu. Klokkuni líðir væl til 11 og fólkið samlast í gomlu kirkjuni og í gamla kirkjugarði og á Løðugørðunum, frammi á Forðunum og á Geilagarði. Glasstovuvindeyguni á Látrinum standa opin og Bornholmarurið sum var í heldur firra lagið sledi nú ellivu og klokkan í tí hvíta torninum á gomlu kirkju slerdi nú so ságliga tey 9 biðjusløgini og skrúðgonga við Finsen amtmanni prósti Sørensen og prestum og sýslumonnum og forsangarum á odda koma nú syngjandi út úr kirkjuni berandi gersemis og hálgilutir gomlu kirkjunar. Og nú, har uppi í tí nýggja kirkjutorninum togaði klokkarin Jørgin Mørkøre í klokkubandið, aldi á ævi síni høvdu tey hoyrt slíkan klokkuljóm, tað var eins og hoyrdist afturljóði úr fjøllum og homrum, skjótt fyllist kirkjan, men í øllum stórleika sínum rúmar hon ikki øllum. Heima í gamla kirkjugarði stendur gamla kirkja tóm og á heimleiðini var tað onkur sum legði leið sína gjøgnum gamla kirkjugarð, har var portur á bæði fyri eystan og vestan og onkur støggaði á við okkurt leiði, merkiligt at hugsa sær, fyrsta dagin fór gamla kirkja at verða seld og niðurrivin. Í eini "Udskrift af Færøernes Sorenskrivers Extra-Auktionsprotokol", stendur skrivað "Aar 1882 den 22 Marts Formiddag Kl. 10 indfandt Sydselmand D.J.Danielsen sig i Bygden Eide, for, paa Auktionsdirekteurens Vegne, at afholde offentlig Auktion over den gamle Kirke i bemeldte Bygd. Da Sysselmanden ingen Oplysninger kunde erholde fra Kirkeværgerne om hvorvidt nogle i Kirken sig befindende Gjenstande skulde sælges eller ej, blev Kirkeværge Poul Samuelsen anmodet om at tage Kirkelysestagerne og Døbefadet under sin Varetægt, ligesom det for Kjøberen blev bekjendtgjort at Kirkeklokken, Altertavlen og Cruxifixet ikke medfølge i Kjøbet, skjønt de endnu befinder sig i Kirken. Efterat Konditionerne vare oplæste for de Lysthavende blev Auktionen fremmet og til de Højstbydende bortsolgt som følger: Den gamle Kirke paa Eide, Kr. 1.010- til Handelsmand Joen Christiansen Eide". Við tað, at Jógvan á Mýruni keypir gomlu kirkju til niðurrívingar og seinri selur tað hann sjálvur ikki hevur brúk fyri, fáa vit so lítið at vita um hvar tað ymiska fer úr gomlu kirkju. Óli úti í Stovuni keypti tvær fyllingshurðar og Jógvan hevði sjálvur doypifuntin til "Servante" heima á Mýruni. Um klokkuna sigur eitt skjal dagsett: "Thorshavn 29 Mai 1884 Hr. Amtmand Finsen Rid. og Dbm. Paa given Foranledning meddeles herved at den Eides Kirke tilhørende Klokke der nu er ophængt í Kalbaks Kirke er bleven omstøbt i 1876 og kostede Omstøbningen 143 Kr. 91 Øre. Ærbødigst Ch.Berentsen". Um messing ljósastakarnar skrivar Pól á Kletti 18-10-1997 í "Viðskerin" "Skopunar kirkja 100 ár". Altarstakarnir komu úr Eiðis kirkju". Altartalvan "Hin heilaga kvøldmáltíðin" er umvald og hongur nú í kirkjuni. Gamla krucefiksið er á " Danmarks Nationalmuseum". Doypifatið er í grót doypifuntinum sum steinhøggarin Jóhannes Petersen úr Mikladali so meistarliga hevur tilevnað. Merkiligt at einki sprek ella kórsfjøl var goymd, ella onkur mynd er av gomlu kirkjuni innan.
Your browser doesn't seem to support W3C DOM javascript.
With a new browser, you may try to turn on Javascript.
With Netscape 4, please try the layers version.
With another old browser, or without Javascript, try the simple version.
If all else fails, you should still be able to see something here, even without DOM scripting.


text:
12
Framúr gott avrik
Verður givið fyri avrik, sum lýtaleyst ella mest sum lýtaleyst lýkur málini í námsætlanini í lærugreinini.
10
Sera gott avrik
Verður givið fyri sera gott avrik, ið við onkrum smávegis lýtum lýkur flestu málini í námsætlanini í lærugreinini.
7
Gott avrik
Verður givið fyri gott avrik, ið við nøkrum lýt um, væl lýkur málini í námsætlanini í lærugreinini.
4
Hampiligt avrik
Verður givið fyri hampiligt avrik, ið hevur fleiri grov lýti og ikki lýkur málini væl í námsætlanini í lærugreinini.
02
Toluligt avrik,
sum kann verða góðtikið Verður givið fyri toluligt avrik, ið akkurát stendur mát, og í minsta mun lýkur málini í námsætlanini í lærugreinini.
00
Ikki nøktandi avrik
Verður givið fyri ikki nøktandi avrik, ið ikki stendur mát og ikki lýkur málini í námsætlanini í lærugreinini.
-3
Heilt vánaligt avrik
Verður givið fyri heilt vánaligt avrik, sum als ikki kann verða góðtikið.


text:
Fólkaatkvøðan um kommunusamanlegging fyri valstøðini í Runavíkar kommunu fer fram á hesum støðum hósdagin 03. mai 2012:
Fyri valstaðið í Runavík í Ítróttarhøllini í Runavík fyri bygdirnar:
Skipanes, Søldarfjørður, Lamba, Lambareiði, Glyvrar, Saltangará, Runavík, Rituvík og Æðuvík.
Fyri valstaðið á Skála fer fram í pensionistahúsinum á Skála fyri bygdina:
Skála
Fyri valstaðið í Skálafirði í skúlanum í Skálafirði fyri bygdina:
Skálafjørður
Fyri valstaðið í Oyndarfirði í skúlanum í Oyndarfirði fyri bygdina:
Oyndarfjørður
Fyri valstaðið í Elduvík í skúlanum í Elduvík fyri bygdina:
Elduvík
Fyri valstaðið Funningsfirði í skúlanum í Funningsfirði fyri bygdina:
Funningsfjørður
Fyri valstaðið Funningur í skúlanum í Funningi fyri bygdina:
Funningur
Atkvøðugreiðslan byrjar kl. 10.00 fyrrapart og heldur fram til kl.20.00 – ella so leingi veljarar møta uttan steðg.
Saltangará, 20. Apríl 2012
Runavíkar býráð.


text:
Tíðindi
1. mai 2018
Sum nýggja kanningin av lesivanum hjá skúlabørnunum í Føroyum vísir, so er tað avgjørt ein avbjóðing hjá okkum øllum, at børn í Føroyum lesa ov lítið.
Tíanverri staðfestir kanningin tað, vit longu høvdu varhugan av. Føroysk børn lesa alt ov lítið. Eftir standa so spurningurin: hvat so? Hvat gera vit við henda trupulleikan, og hví er støðan, sum hon er? Lutvíst siga børnini, at bókatilboðini passa ikki teirra áhuga, og at úrvalið av bókum á føroyskum ikki er nøktandi.
Eins og við øðrum førleikum, so krevur lesing venjing. Tað er ymiskt, hvussu lætt vit koma til ymisku førleikarnar. Tað skal meiri venjing til hjá summum, enn hjá øðrum. Lesing er ein grundleggjandi førleiki, sum ger, at vit megna at finna okkum vitan á ymiskum økjum. Skal hetta hepnast hava vit tørv á ávísum lesiførleika.
Kanningin vísir, at tað í flokshøpi er ymiskt, hvussu ofta børnini lesa, hvussu ofta tey eru á bókasavni og mangt annað. Tað, at tað er ein samanhangur ímillum, hvussu ofta børnini eru á bókasavninum, og hvussu ofta tey lesa, er kanska ikki so løgið. Úrvalið av bókum heima og í skúlastovuni er sjáldan eins stórt og eins skiftandi, sum tað er á bókasavninum.
Skulu børnini lesa nógv og fjølbroytt, mugu tey hava atgongd til lesitilfar, sum kveikir lesihugin.
Tá tað er sagt, so loyvi eg mær at ivast í, hvussu nógv av hesum vit kunnu leggja á føroysklæraran. Sum støddfrøðilærari haldi eg, at tað er mín ábyrgd, at læra næmingarnar at lesa støddfrøðitekstir. Tó so, verður ikki nógv tíð í mínum tímum brúkt til tað at læra at lesa.
Tað, at næmingar lesa, og at teir lesa nógv, gevur teimum lesiførleikar og eitt stórt orðfeingi, samstundis, sum eitt stórt orðfeingi frá byrjan ger tað lættari hjá børnunum at lesa. Børn við lítlum orðfeingi hava trupult við at skilja tekstir við nógvum orðum. Ikki tí, at tey ikki megna at lesa og úttala orðini, men tí tey vita ikki, hvønn týdning orðini hava.
Vónandi kann tað, at MMR í ár hevur sett eina millión av til málmenning hjá børnum, og at Radarin í KVF hevur sett sjóneykuna á lesivanarnar hjá børnum og hendan lesikanningin, sum nú er gjørd, gera okkum øll meiri tilvitað um mál og lesimenning hjá okkara børnum.
Eftir stendur so stóra avbjóðingin við mál og lesimenning hjá okkara børnum. Hetta mugu vit lyfta í felag, dagstovnar, skúli og ikki minst heimini.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Kiran Jóanesarson
11.01.2018 - 12:17
Fiskur > Tíðindi > Føroyar
Flakatrolarin Gadus úr Klaksvík kom beint eftir nýggjár á Havnina, har teir skuldu á beding hjá Mest í Havn.
Talan er um vanligt viðlíkahaldsarbeiði, sum skal gerast við skipið. Eitt nú skal skipið málast og skifta sink.
Upplýst verður, at arbeiðið ikki fer at taka drúgva tíð, av tí at Gadus skal skunda sær aftur til fiskiskap í Barentshavinum.
Akraberg fór í síðstu viku aftur til fiskiskap í Barantshavinum, og Sjúrðarberg, sum hevur verið í Norra, har skipið er sandblást, fer eisini aftur til fiskiskap fyrsta dagin.
Hin flakatrolarin í føroyska flotanum, Enniberg, liggur eisini á Havnini, har ymiskt arbeiði verður gjørt við skipið, áðrenn tað fer aftur til fiskiskap í Barentshavinum.


text:
Opið bræv til leiðsluna í Kringvarpinum
Undirritaðu fakfeløg, ið umboða fjølmiðlafólkini í Kringvarpi Føroya, hava hesar viðmerkingar til handfaringina av eini sjónvarpssending, sum Suni Merkistein, programmedarbeiðari, hevur gjørt.
Í Degi og Viku í gjár frættist, at sending ´Ást fjalir lýti´ um eitt drápsmál í Havn fyri 50 árum síðani fyribils varð tikin av. Hetta hevur elvt til alment orðaskiftið, har nógv fólk hava havt ógvuliga sterkar meiningar um eina sending, tey ongantíð hava sæð.
Í Degi og viku varð upplýst, at kringvarpleiðslan er í samráðingum við fólk uttanfyri stovnin, og at einki meira fór at henda´fyrrenn partarnir hava funnið semju um sendingina´.Í dag frættist tó, at sendingini er sett aftur á skrá og verður send í annaðkvøld.
Sum avvarðandi feløg undrast vit á hesi tíðindi, sum vit halda seta stórt spurnartekn við óheftnið og redaktionella frælsið hjá stovninum.
Feløgini skilja, at avvarðandi hava við sakførarahjálp roynt at steðga sendingini og annars at fáa broytingar gjørdar í innihaldinum. Eisini hava vit skilt, at áheitanir heva verið beinleiðis á tey, sum luttaka í sendingini um at trekkja seg. Summi hava givið eftir fyri trýsti og hava sett ynski fram um ikki at luttaka.
Feløgini fara at heita á KvF um at ansa eftir uppílegging, sum kann skerja redaktionella frælsið, ið er hornasteinurin í virkseminum hjá einum fjølmiðli. Vit fara at minna á, at tað er álvarsamt brot á góðan fjølmiðlasið at geva eftir fyri trýsti, og sum kann forða frælsari kunning um mál av almennum áhuga.
Nú sendingin verður send, skilja feløgini, at ávísar broytingar eru gjørdar fyri at gera teimum avvarðandi til vildar.
Innihaldsligar broytingar um faktuell ivamál kunnu møguliga vera gjørdar, men kringvarpið má ansa væl eftir, at limir okkara ikki koma í ta støðu, at teir kenna seg kroystar, at frásiga sær sjálvan redigeringsrættin ella rættin at avgerða í hvørjum formi, tilfar skal vera almannakunngjørt.
So leingi faktuelt grundarlag er fyri upplýsingunum og talan ikki er um ærumeiðandi útsagnir, tey avvarðandi eru kunnað og hava fingið høvi at luttaka, má stovnurin ansa eftir ikki at avmarka journalistarnar í teirra lógliga virksemi.
Vinarliga
Súni Selfoss, formaður í Starvsmannafelagnum
Jón Brian Hvidtfeldt, formaðurin í Felagnum Føroysk Miðlafólk


text:
Katrina “úti í Stovu” í Leirvík hevði ójavnar dagar og ymist at minnast á í sínum aldurdómi. Hon átti tveir brøður, og báðir giftust burtur, annar úti á Oyri, annar í Skúvoy, og hesin seinni fekk eina mørk í festi við giftuni.
Katrina giftist við Jógvani Tummassyni av Eiði, sum var uppvaksin á Látrinum. Tey giftust inn “úti í Stovu” og livdu har í gleði og gaman nøkur ár, men lívið er eitt eydnuspæl, og eingin er førur fyri at flýggja undan lagnuni.
Ein vármorgum fór Jógvan, maður Katrinu, við elsta soni sínum og fýra øðrum monnum til útróðrar á Norðurhavið. Veðrið var vánaligt, men Jógvan helt, at ikki bilaði. Men ikki varð so. Teir gingu burtur á heimferðini. Sárt var hjá teimum, ið av varðaðu, og helst hjá Katrinu, ið misti mann og son. Elsta barnið, ið nú var eftir, var dóttirin Henrietta Suffía, sum var 16 ára gomul.
Árið eftir um veturnætur (14. oktober) fóru Henrietta og vinkona hennara, Marsanna, til Eiðis at ferðast. Marsanna, ið var nakað eldri, var ættað av Eiði og tænti í Leirvík, og her var hon blivin trúlovað.
Kl. 10 um morgunin vóru tær farnar avstað til gongu, og ætlanin hjá teimum var fyrst at fara til Fuglafjarðar og haðani til Oyndarfjarðar og Elduvíkar og so við báti yvir um til Funnings. Haðani til gongu yvir um Eiðisskarð til Eiðis. Í eskjuni, ið Marsanna hevði við sær, hevði hon umframt klæðir nakað av hespum, sum hon skuldi veva sær til klæðir, meðan hon var á Eiði, og ætlanin var at verða har í tvær vikur. Tá var ikki sum nú, lítið og einki varð brúkt av útlendskum klæðum, alt varð vovið og bundið heima til kvinnu og mann.
Tíðin leið, og báðar vikurnar vóru farnar, og heima í Leirvík vóru tey farin at leingjast eftir hesum báðum gentunum. Nú komu grindaboð í Sundunum. Har komu saman fólk bæði úr Leirvík og av Eiði og aðrastaðni við. Og leirvíkingarnir fóru sum vera man at spyrja eiðismenninar eftir hesum báðum gentunum, nær ið tær mundu fara at koma heim aftur. Tá gjørdust eiðismenninir bilsnir, tí ongar vóru komnar hagar.
Tá ið grindamenninir vóru komnir heim aftur til Leirvíkar, spyr Katrina húskall sín tíðindi úr grindini. Niels svaraði nakað bondskliga: “Ongar gentur eru komnar til býs.” Hesi tíðindi tóku Katrinu ógvuliga fast, hon orkaði ikki at vera inni, men fór út, og sorgin tyngdi hana so, at hon misti skilið at kalla í fleiri samdøgur.
Í øllum norðara parti av Eysturoy vórðu nú fólk sett út at leita. Leirvíkingar, ið vóru og leitaðu, funnu nær við bakkan undir Varmakeldueiði hespurnar og annað, ið Marsanna hevði havt í eskjuni. Seinni fann ein útróðrarbátur lokið av eskjuni, sum var eyðkent, av tí at tað var so vakurt prunkað, norðuri á Funningsfirði.
Tað var í hesi tíðini, at hetlendingar fiskaðu undir Føroyum. Teir lógu meginpartin av árinum her við fiskiskipum sínum víða hvar rundan um oyggjarnar.
Henda morgunin, Henrietta og Marsanna fóru úr Leirvík, lógu tvey hetlandsskip úti undir Varmakeldueiðinum. Tey lógu fyri akkeri bæði; av tí innara kom manningin sum vanligt við báti inn til Fuglafjarðar; men frá hinum, ið lá nærri eiðinum, fór bátur rógvandi til lands inn undir eiðið. Hetta skuldi verða sætt frá Fuglafirði. Her á hesum landinum lá bátshaki og annað eftir á klettinum. Skipið sigldi um middagsleitið út aftur, uttan at nakar av manningini kom til Fuglafjarðar, sum annars vanligt plagdi at vera.
Tað er ikki at undrast yvir, at fólk fekk illgruna til hetta skipið, tí hetlendingar vóru óflýggjaligir, tá ið teir komu í land, og menninir í bygdini vóru burtur.
Genturnar hvurvu og spurdust ongantíð íaftur, men hesin óhugnaligi og loyndarfulli tilburður, ið var so gátuførur, gekk ongantíð teimum, ið av varðaðu, úr minni. Nú eru okkurt um 50 ár liðin (skrivað í 1933), síðan hetta hendi.
Katrina sat einkja í meira enn 30 ár og hevði onga glaða løtu, eftir tað at dóttirin var farin.
Andreas Weihe: “Søga og søgn”, 1933


text:
Tað fært tú møguleika til hjá okkum, tí samstundis sum tað góða handverkið altíð hevur verið okkara
Í samband við ymiskt, sum seinastu tíðina er skriva um grøna orku og hitapumpur vilja vit koma við n
Eini hjún skiftu sær nevniliga oljufýrið út við einari hitapumpu fyri tveimum árum síðani, og tey
Fyrilestrar hjá Demich um jarðhita
Áhugaverd grein í ingeniøren um sjógvhitapumpuskipanina á Boðanes- heiminum, ið Demich hevur gjørt
Orkuprát gevur tær yvirlit og fakligheit.
Gongur tú í tonkum um at útskifta títt oljufýr? Skifta til hitapumpu ella supplera við øðrum orkukeldum? Ella okkurt heilt annað?
So átti tú at bílagt tær eitt orkuprát í Orkuhúsinum hjá Demich.
Orkuprátið er óbindandi og ókeypis, og tað kann geva tær og tínum húski eina góða mynd av, hvat loysir seg best fyri tykkum.
Set teg í samband við okkum við at ringja til Demich á 350 300 ella e-mail demich@demich.fo


text:
Orð: Abraham Grimstvedt
Lag: Jean-Jacques Rousseau
Týtt: Victor Danielsen
Upprunaheiti: Når du alene i kampen må stande
1. Tá ið tú eina í stríðnum mást standa,
óræddur ver og gev ikki uppat,
statt sum ein maður og óttast ei vanda,
ræðst ikki fíggindans vreiði og hat!
Hvast er Guds orð sum hin hvassasti brandur,
treingir seg inn í ta myrkastu vrá,
øvund og mótstøðu, lygnir og klandur,
alt kanst við orðinum niður tú slá.
2. Ikki tað vóru teir mannsterku flokkar,
sum fylgdu Jesusi, tá hann var her;
varða teg tí, at ei talið teg lokkar
burt av tí leið, sum í Orðinum er!
Sannleikin sigrar, um fá honum trúgva,
lygnin, hon fellur og fær ikki bót;
um henni fylgir hin ótalda rúgva,
einaferð verður hon uppskrædd við rót.
3. Um tú skalt líða – nú, so sigur orðið:
Tú gjøgnum trongd inn til lívið skalt ná!
Skjótt situr tú við hitt himmalska borðið,
meðan hin gudleysi brennur sum strá.
Trúskap er júst tað, sum Jesus vil síggja,
trúskap og kærleik og vísdóm og mót;
onga tíð nýtist tær undan at flýggja,
brátt liggur fíggindin tær fyri fót.
4. Orðið frá Gudi lat á tínum vegi
og undir stríðinum leiða tín fót!
Tá skalt tú kunna – áh, merk tað við gleði! –
Nógv fyri sannleika, einki ímót!
Vend undir stríðnum til Jesus títt eyga,
lít bert á sannleikans sigrandi mátt!
Skjótt verður krúnan av gullinum reyða
sett á títt høvur í Himlinum hátt.